
DIBAJI YA MTUNGAJI 
MAISHA YA Sh. MUHAMMAD KASSIM AL-MAAMIRY (1850-1910) 


Alhamdu Lillah! Namshukuru Allah kwa kuniwezesha kuandika kitabu juu ya 
Mwanachuoni huyu aliyesifika sana wakati wa uhai wake kwa wekevu 
(intelligence), tabia bora, uhodari wa kusema na kuamua kesi zilizoletwa 
kwake, Alim ambae hakuogopa kusema kweli na kuitetea haki. Kitabu hiki 
kinafuata kile cha Sh. Ali b. Abdalla Nafi Mazrui (1825-1894) nilicho kitoa 
2014. Sh. Muhammad Kassim Al-Maamiry ndiye aliyekuwa Mwanafunzi 
Mkubwa wa Sh. Ali b. Abdalla. Akamfuata Shekhe wake hatua kwa hatua, 
mpaka akakubalika kuwa yeye ndiye Mfuasi halisi (disciple) wa Sh. Ali b. 
Abdalla - kielimu, tabia, mwenendo, ukakamavu, uhodari pamoja na ucha 
Mngu, Alhamdu Lillah! Insha' Allah Mwenye-ezi-Mngu awajazi kheri kwa kazi 
walizozifanya za kuzalisha vizazi vya Ma-Ulamaa walobobea. Insha Allah 
malipo yao ni Jannatul Firdaus — Amin. 


Kila Mtafiti (Researcher) wa Tareikh ya Wanavyuoni na viongozi wa kidini wa 
Afrika ya Mashariki, hautimii utafiti wao ikiwa hawajatumia kiegezo cha 
kitabu mashuhuri cha Sh. Abdalla Swaleh Farsy (1912-1982), aliyekuwa Kadhi 
wa Zanzibar. Baada ya mapinduzi ya Unguja 1964, na baada ya kustaafu kwa 
Sh. Muhammad Kassim Mazrui (1912-1982) kama Kadhi Mkuu wa Kenya, 
Sh. Abdalla Farsy alishika Ukadhi Mkuu wa Kenya kwa miaka mingi. Sh. 
Abdalla na Sh. Muhammad Kassim Mazrui walikuwa marafiki wakubwa 
baada ya kujuana wakiwa wote wawili ni wanafunzi wa Sh. Al-Amin b. Ali 
Mazrui (1891-1947). Wakati alipopelekewa habari za kufa kwa Sh. 
Muhammad Kassim Mazrui mwaka wa 1982, Sh. Abdalla Farsy baada ya 
kushukuru kwa kuondokewa na kipenzi chake, alisikika akisema, “Na mimi 
nimeshakufa!” Na kweli mwaka huo huo wa 1982 baada ya kama miezi sita, 
na yeye pia akaaga dunia na kuungana na swahibu yake katika barzakh. 


Hapa ninamnukuu Sh. Abdalla Swaleh Farsy juu ya Sh. Muhammad Kasim 
Al-Maamiry katika kitabu hicho kinachotumiwa na wa-Tafiti, kiitwacho, 
“Baadhi ya Wanavyuoni wa KiShafi wa Mashariki ya Afrika” 
toleo la June 1972: 

Katika mabwana wakubwa wa Mashariki ya Afrika waliosoma kwa Sh. Ali 
bin Abdalla — ima Unguja na Mombasa au Mombasa tu — ni hawa: 


(a) Sheikh Muhammad bin Kasim Al-Maamiry aliyezaliwa Mombasa 
mwaka 1266 A.H. (1850) akafa huko Mombasa siku ya Al-Khamisi 
mwezi 26 Mfunguo tatu mwaka 1372 A. H. (19 January 1910), naye ni 
mtu wa miaka 62. Huyu ndiye mwanafunzi mkubwa kabisa wa Sh. Ali 
bin Abdalla na ndiye aliyeshika mahali pake, akawasomesha wanafunzi 
wenzake wote baada ya kufa shekhe wao. Sheikh Suleyman bin Ali Al- 
Mazrui na Sh. Ahmad Mlomry ni miongoni mwa hao wanafunzi 
wenziwe waliosoma kwake sana. Akikamata kazi hii muda wa miaka 16 
— tangu kufa shekhe wake mpaka kufa kwake. Bwana huyu hakuwa 
mwanachuoni tu mkubwa wa Mombasa bali alikuwa Kadhi wa hapo 
pia. Akashukuriwa katika hukumu zake na katika kufundisha kwake 
watu dini. Jina lake linadumu mpaka leo kwa mambo yake mazuri 
niliyoyataja na kwa ajili ya mwanawe — Sh. Muhammad bin 
Muhammad bin Kasim — ambaye ni mmoja mwa mawakili mashuhuri 
katika Kenya. 


Kwa kumnukuu Sh. Abdalla Swaleh Farsy juu ya kitabu chake hicho, na 
kwa urafiki ulokuwepo baina yake na Sh. Muhammad Kassim Mazrui; na 
kwa bahati niloipata mimi kwa Mashekhe na Maulamaa hao wawili, 
nachukua fursa hii ya kukipendekeza kitabu hiki kuwa ni kumbukumbu 
zangu kukiegeza kwao. 


Bahati niloipata mimi ni kulelewa na Sh. Muhammad Kassim Mazrui 
miaka sita ya mwanzo katika utoto wangu. Na ukubwani mwangu 
nimebahatika kwa miaka mingi kuwepo katika vikao vyao vya kupokea na 
kuyakinisha kwa kuandama na kumalizika kwa mwezi wa Ramadhani. 
Vikao bora kabisa ni vikao vya Maulamaa. Kuwepo kwangu si kwa kuwa 
ni Msomi, bali ni bahati ya kuwa ni mmoja kati ya wa watu wa nyumbani 
kwa Sh. Muhammad Kassim Mazrui. Namshukuru Allah kwa kunipa 
bahati hiyo — Alhamdu Lillah! 


Jukumu la kuandika na kumzungumza Sh. Muhammad Kassim Al- 
Maamiry, chanzo chake ni Ustadh Athman Naaman, Imamu wa Msikiti 

wa Mazrui. Ustaadh Naaman ameanzisha Muhadhara wa kuwazungumzia 
Wanavyuoni wetu wakati wa likizo la December. Mwaka wa 2011, Sh. 
Hammad Muhammad Kassim Mazrui alimzungumza Sh. Suleiman b. Ali 
b. Khamis Mazrui. December 2012 nikapewa jukumu la kumzungumza 
Sh. Al-Amin b. Ali Mazrui. 2013 nikamzungumza Sh. Ali b. Abdalla b. 
Nafi Mazrui na 2014 Alhamdu Lillah nikamzungumza Sh. Muhammad 
Kassim Al-Maamiry. 


Alhamdu Lillah! Bw. Muhammad Basawad na Ustadh Naaman 
wamefanya mipango kamili na kutoa DVD ya hotuba hizo, zinazo 
patikana katika Maktaba yao ya “The Qur’an and Sunna Association of 
East Africa” iliopo Taj Mahal, Mombasa. Vile vile namshukuru Allah kwa 
kuniwezesha kuchapisha vitabu vya Wanvyuoni hao watatu - 2006 juu ya 
Sh. Al-Amin, na mwanzo wa 2014 juu ya Sh. Ali b. Abdalla na Insha’Allah 
hiki cha Sh. Muhammad Kassim Al-Maamiry mwisho wa 2015. 


14) deat) — WI dai Cpa lia 
Nataka kutowa shukrani zangu za dhati kwa: 


1. Mzee Rashid Abdalla Mazrui (1934-2015) wa Takaungu (jina maarufu 
— Babu!). Nilipata kutoka kwake hoja za kwanza juu ya Sh. 
Muhammad Kassim Al-Maamiry wakati nilipomuhoji juu ya “Lulu 
ya Takaungu — Maisha ya Ramla Rashid Abdalla Mazrui.” 
Baada ya kutambua kuwa Mzee Rashid ana kumbukumbu nyingi juu 
ya wanavyuoni wetu alizozipokea kutoka kwa babaake, nimefunga 
safari mara nyingi kumuhoji juu ya Maulamaa mbali mbali, akiwemo 
Sh. Ali b. Abdalla na Sh. Muhammad Kassim Al-Maamiry. Mzee 
Rashid alifariki 22 July 2015. Allah amlaze pema na amlipe Jannatul 
Firdaus kwa wema wake mkubwa. 

2. Maalim Abdurahman Saggaf wa Mombasa, mzaliwa wa Wasini. Huyu, 
Masha’Allah! Ana kumbukumbu nyingi sana juu ya Tareikh ya 
Wanvyuoni na wakazi wa Pwani kwa ujumla. Nimemuhoji mara 
nyingi juu vitabu vyangu vyote vitatu. 

3. Ustadh Harith Swaleh wa Lamu, mkazi wa Mombasa. Masha’Allah! 
Ustadh Harith ni ‘Alim, alobobea katika Tareikh za wanavyuoni 
wetu. Nimebahatika kumuhoji juu ya kitabu hiki. 

4. Ndugu yangu kipenzi, Bw. Salim Ahmad Muhsin Maamiry, kitukuu 
cha Sh. Muhammad Kassim Al-Maamiry. Juu ya kuwa Salim 
tumekulia na kucheza pamoja, sikuwa nikijua kuwa Masha’Allah 
amepokea mengi sana juu ya baba wa babu yake. Nilielekezwa kwa 
Salim na Ustadh Harith. Alhamdu Lillah! Nilimuhoji Salim kwa 
masaa mengi, nikadondoa mengi ambayo nisingeyajua namna ya 
kuyapata, hasa yale ya kinyumbani. Ikawa mahojiano yetu ni 
kuurudisha upya udugu wetu. Mimi nikiwa kitukuu cha Ali b. Abdalla 
na yeye ni kitukuu Sh. Muhammad Kassim Al-Maamiry. Wanavyuoni 
hao wawili wakiwa ni mtu na mwanafunzi wake — Subhana Allah! 

5. Swahibu yangu, Imamu wetu wa Msikiti wa Mazrui, Ustadh Athman 
Naaman kwa kuanzisha Mihadhara na kuhuisha Tareikh ya 
Maulamaa wetu. Yeye ndie aliyenitweka jukumu la kuwazungumza 
Wanavyuoni hao watatu katika Mihadhara yake ya December katika 
Msikiti wa Mazrui. 

6. Ndugu kipenzi na Mwendani wangu katika misururu ya vitabu 
vyangu, Al-Akh Muhammad bin Yusuf (Ibn Yusuf), mkazi wa Toronto, 
Canada. Yeye ndiye Mshauri na Mhariri wa vitabu vyangu vyote. 


Napenda kuwashukuru kwa dhati hao nilowataja hapo juu, na kila ambae 
alichangia kwa njia moja au nyengine juu ya kufanikiwa kukichapisha 
kitabu hiki. Nawaombea, “Allah awajazi kila la kheri duniani na Akhera — 
Amin.” 


Likiwepo kosa lolote katika kuhadithia maisha ya Sh. Muhammad Kassim 
Al-Maamiry, kosa hilo ni langu na naomba msamaha kuanzia mwanzo, 
kwani Ukamilifu ni wa Allah. Na ikiwa nimesibu basi nawatakia na hao 
nilopokea kutoka kwao ujira wa kazi hii pevu. 


Wa Billahi Tawfig. 
GAEL pati iuga llè 
Ghalib Yusuf Tamim Baalawy 


gytamim@yahoo.com 
+254721631178 


24 August, 2015 

UTANGULIZI WA MAISHA YA SHEIKH MUHAMMAD KASSIM 
AL-MAAMIRY 


Ghalib Yusuf Tamim ameongeza kitabu cha tatu katika mfululizo wa vitabu 
vyake vya Maulamaa wetu wa Mombasa. Vitabu hivi ni vitabu muhimu sana 
kwa sababu nyingi. 


Sababu moja kubwa ni kuwawezesha Wataalamu wetu wa leo kufahamu 
mabega ambayo yaliyo wainuwa wao kufika pale ambapo wameweza kufika. 
Ilmu huzaa ilmu na fikra huzaa fikra. Na fikra zinazo tuathiri leo zatokana na 
mtilizi wa fikra ambazo zatoka mbali. Yasemekana kuwa katika zile zama za 
Spain ilipokuwa katika mikono ya Waislamu, kulikuwa na Chuo Kikubwa cha 
Cordoba. Chuo hicho kilikuwa maarufu sana na wanafunzi waliokuwa 
wakisoma hapo walikuwa wengi ni Waislamu, lakini si wote. Baadhi yao 
walikuwa ni Mayahudi na baadhi yao walikuwa ni Wakristo. Hawa 
hawakwenda hicho Chuo cha Kiislamu kusoma Uislamu au kusoma Uyahudi 
au kusoma Ukristo. Walikwenda kusoma jinsi Wataalamu wa Kiislamu 
wanavyo bahith ule Uislamu ili na wao wapate kutumia silaha hizo hizo katika 
kubahith dini zao. Cordoba ilikuwa ni kiini cha chemchemu ya ilmu ya 
Uislamu. Yasemekana kuwa fikra ambayo iliyotolewa Cordoba ilitambaa 
katika mikondo ya Vyuo vya Timbuktu, Fez, Al Azhar, Makka, Madina mpaka 
kufika Basra katika Iraq. Kila ipitapo fikra ile iliongezwa sherehe na iliporudi 
Cordoba ilikuwa ni kitabu kizima! Hivi ndivyo ilmu ya Uislamu ilivyokuwa 
yaenea baina ya Wataalamu mbali mbali. Hivyo ilikuwa ndio mwanzo wa kile 
tunachoita leo kwa jina la International Journal. 


Ukitaka kuujuwa Ummah wa Kiislamu wa nchi kadha, basi watafute 
Wataallamu wa pahali hapo. Ummah usiokuwa na Wataallam ni Ummah 
ambao ushakufa au uko njiani kwenda kwenye kifo. Sheikh Ghalib Tamim 
ametufanyia sote ihsani kwa kutuwezesha kuinua nyuso zetu kwa 
kutukumbusha sisi na wengineo kuwa nasi pia tutiwe katika hisabu ya watu 
kwani watu ni ilmu yao. Na ilmu ya watu ni Wanazuoni wao. Basi yatupasa 
kumshukuru sana Ghalib kwa bidii aliyoifanya mpaka hivi kuyadhibiti maisha 
ya hawa Wataallam watatu: Sheikh Ali bin Abdalla, Sheikh Al-Amin bin Ali na 
sasa Sheikh Muhammad Kassim Al-Maamiry. 

Lakini pia twataka kukumbuka kuwa Ummah wetu si Ummah wa Mombasa 
pekee. Ummah wetu waenea kutoka Mogadisho katika Somalia mpaka Ngazija 
na kupendukia. Na kote huku kulikuwa na Wataalamu ambao walikuwa 
wakieneza Dini ya Uislamu na fikra mpya mpya za Dini yetu. Hii ni kusema 
kuwa Sheikh Ghalib atukumbusha kuwa kazi hii ya kuyatafiti na kuyanakili 
maisha ya Wataallam wetu ni kazi ambayo sote twahitajiwa kuifuata kwa hima 
— filhali na filmali. Katika kumshukuru Sheikh Ghalib twataka pia kumuomba 
aendelee na kazi aliyoianza ili na wengine waingiwe na hamu ya kuiendeleza 
kazi hii. Kwa upande mmoja kuna wazee ambao bado walikuwa wakiwajua hao 
Wataallam kwani kila uchao na wao warudi kwa Mola wao. 


Lakini kazi hii aifanyayo Sheikh Ghalib haifai kusimama kwa Wataalam wa Dini 
peke yake. Wataallam wa Dini walikuwa wakisomesha kwa lugha ya Kiswahili. 
Na yoyote ambaye amejaaliwa kusikiza darsa zao alikuwa ajuwa akipata raha 
ya kujuwa dini na kujuwa lugha ya Kiswahili. Ilikuwa ni raha kusikiza tafsiri ya 
Quran na ya vitabu vyengine vya dini kwa lugha ya Kiswahili swafi ambacho 
hakina tone ya lugha ya Kiengereza. Na maandishi yao pia yalikuwa ni 
maandishi ya lugha swafi ya Kiswahili. Ni bahati mbaya kuwa tafsiri za darsa za 
Wataalamu hawa hazikupata kunakiliwa kwa mitambo ya kushika maneno. 
Lakini wakati wa Wataallam kama kina Sheikh Abdalla Saleh Farsy, mitambo 
hayo yalikuwako. Na katika 1950s, watu kama AlMarhum Sheikh Hyder 
Muhammad Matano aliwanakili watu wengi katika ufuo wa Pwani katika 
kipindi chake cha Radio kilichokuwa kikiitwa MVITA NA PWANI YAKE. 


Ni muhimu sana kuwa wale wanao fuata mfano mzuri wa Sheikh Ghalib 
kutumia na vifaa vyovote vitakavyo patikana ili kubahith maisha ya watu wetu 
— Wataallam na wasiokuwa Wataallam -- kwani wote ni wenye kumulika 
muangaza juu ya maisha yetu. Ikiwa vijana vyetu vya leo na vya kesho wapawe 
nafasi ya kujijuwa usuli wao na utu wao, itatakikana kupawa nafasi ya kusoma 
vitabu hivyo. Ni niya yetu hapa MUSLIM CIVIC EDUCATION TRUST (MCET) 
kuchochea muendelezo huu kwa hali na mali. Sababu yake ni kuwa ikiwa 
Ummah wa Kenya wataka kuendelea na kujinaki na utamaduni ambao watazidi 
kuleta Kenya, ni muhimu mwanzo kujuwa watoka wapi. 


Wa Billahi Tawfiq 
PROFESSOR MUHAMMAD HYDER 

Sh. Muhammad Kassim Al-Maamiry (1850-1910) 
Jee Sh. Muhammad Kassim Al-Maamiry ni nani? 


e Sh. Muhammad bin Kassim Al-Maamiry alizaliwa mji wa Mombasa 
mwaka wa 1850 na kufariki Mombasa, Al-Khamisi 19 January 1910. 

e Yeye ndiye aliyekuwa Mwanafunzi Mkubwa wa Sh. Ali b. Abdalla b. 
Nafi Mazrui (1825-1894). 

e Alipokufa Sh. Ali b. Abdalla mwaka wa 1894, Sh. Muhammad Kassim 
Al-Maamiry alikuwa na umri wa miaka 44. Jukumu la kuziendeleza 
Darsa za Shekhe wake likamuangukia yeye. Alhamdulillah 
akaziendeleza Darasa hizo mpaka kufa kwake kwa muda wa miaka 16. 

e Alihitimu kuishikilia nafasi hiyo kwa kupata Ijaza kutoka Sh. Ali b. 
Abdalla na akawa Mwalimu wa wanafunzi wenzake akiwemo Sh. 
Suleiman b. Ali b. Khamis Mazrui (1867—1937, wakati huo akiwa na 
umri wa miaka 27). Sh. Suleiman ni Mlezi, Mwalimu na Mkwe wa Sh. 
Al-Amin b. Ali Mazrui (1891-1947). Mwanafunzi mwenza, nae 
aliyerudi kuwa mwanafunzi wa Sh. Muhammad Kassim Al-Maamiry 
ni Sh. Ahmad b. Muhammad Mlomry (1873-1936, nae wakati huo 
akiwa na umri wa miaka 21). Sh. Mlomry ndiye aliyekua Mwalimu wa 
Sh. Abdalla Swaleh Farsy (1912-1982). 

e Sh. Muhammad Kassim Al-Maamiry kwa kutambulika kuwa ni A7im, 
alichaguliwa kuwa Kadhi wa Mombasa (kutoka 1875 hadi kufa kwake 
1910). Alishika Ukadhi baada ya Sh. Rashid b. Abdalla Nafi 
(aliyekuwa Kadhi kutoka 1870 hadi 1875). Huyu ni nduguye Sh. Ali b. 
Abdalla Nafi (Sh. Ali alikuwa Kadhi 1856 hadi 1870). Sh. Rashid nae 
pia aliwahi kusoma kwa kakaake. 

e Sh. Muhammad Kassim Al-Maamiry alikuwa Kadhi shupavu, 
aliyeweza kuamua na kutoa hukmu zenye kukubalika. Ikawa mpaka 
analetewa kesi za Rufaa kutoka Zanzibar kama tutakavyo elezea 
baadae — Insha’Allah! 


Sh. Muhammad Kassim Al-Maamiry 


TANZU MBILI 


Sfo + A Ea “sé RERA 
POOT Eé N eios 


7 ai 27 


Surah Yasin 36:36 Subhana, Ametakasika yule ambaye ameumba jeuzi 
mbili mbili katika kila alichokiumba, katika vinavyo mea katika ardhi na 
katika nafsi zao, na katika wasivyo vijua. 


Naanza kukiandika kitabu hiki kwa Kalima Mbili: 


e Bismi Llahi, na 
e Alhamdu Lillahi! 


Tena kwa Sifa mbili za Allah: 
e Ar-Rahman — Mwingi wa Rehema 
e Ar-Rahim — Mwenye Kurehemu. 


Watu wawili walinijaza mahaba ya kumpenda mpaka kunipelekea kuandika 
juu ya Maisha ya Sh. Al-Amin b. Ali Mazrui (1891-1947): 

e Mamaangu, Bi Aisha binti Al-Amin Mazrui (1927-1988) 

e Mwalimu wangu, Maalim Twalib Swaleh Elyan (1939-2015) 


Watu wawili walinipa changamoto mpaka wakanipelekea kuandika juu ya 
Maisha ya Sh. Ali b. Abdalla Nafi (1825-1894): 

e Ustadh Athman Naaman, Imam wa Msikiti wa Mazrui 

e Kadara Harith Swaleh, mwanawe Ustadh Harith Swaleh 


Athari mbili kwa njia mbili tafauti alizoziwacha Sh. Ali b. Abdalla Nafi: 
e Urathi kwa njia ya chembe-chembe za uzazi (Genetically — DNA) — 
Mwana Alim, Sh. Al-Amin b. Ali Mazrui 

e Urathi kwa njia ya kusomesha upeo wa elimu na juhudi na 
kumtayarisha kuwa kama kivuli chake (Swahaba - Disciple) — 
Mwanafunzi Alim, Sh. Muhammad Kassim Al-Maamiry. 


Baada ya kuandika juu ya Maisha ya Ma-Ulamaa wawili: 
e Juu ya Mwana, Sh. Al-Amin b. Ali Mazrui 
e Najuu ya Baba, Sh. Ali b. Abdalla Nafi, 

Ilikuwa hapana budi ila kujitahidi na kufanya utafiti wa kuyaandika maisha: 
e Juu ya Mwanfunzi, Sh. Muhammad Kassim Al-Maamiry. 


Watu wawili walichangia sana wakati wa kuandika juu ya Maisha ya Sh. 
Muhammad Kassim Al-Maamiry (1850-1910): 

e Ustadh Harith Swaleh, babaake Kadara 

e Mzee Rashid Abdalla Mazrui (1934-2015) 


La ajabu zaidi ni kuwa kitabu hiki ni mchango wa vitukuu wawili: 
e Ghalib Yusuf Tamim — Kitukuu wa Mwalimu, Sh. Ali b. Abdalla Nafi 
e Salim Ahmad Muhsin — Kitukuu wa Mwanafunzi, Sh. Muhammad 
Kassim al-Maamiry. 


Wapili katika Wawili 


Sayyidna Abubakar As-Siddiq (A.S.) alipata sifa ya kua Mwendani wa Mtume 
Muhammad (S. A.W.) — yeye ndiye aliyekua Swahiba wa Karibu na Khalifa wa 
Kwanza wa Mtume (S. A. W.). Yeye ndiye aliekua kama kivuli cha Mtume na 
ndiye Swahaba aliyefanana na Mtume kwa kila hali. Sayyidna Abubakar ndiye 
Thaniya Thnaini — Wapili katika Wawili, kama Chanda na Pete. 


Tukitumia kiegezo hiki cha Mtume (S. A. W.) na Sayyidna Abubakar, huu ndio 
mfano bora baina ya Sh. Ali b. Abdalla Nafi na Sh. Muhammad Kassim Al- 

Maamiry. Tuwatizame watu wawili hawa katika darubini hiyo ya Wendani hao 
wawili. 


e Sh. Alib. Abdalla alizaliwa 1825, nae Sh. Muhammad Kassim Al- 
Maamiry akazaliwa 1850. 

e Sh. Ali alianza kusoma kwa babaake, Sh. Abdalla b. Nafi Mazrui. Vile 
vile Sh. Muhammad alianza pia kusoma kwa babaake, Sh. Kassim 
Said Al-Maamiry. 

e Sh. Ali pamoja na Mwanafunzi wake, Sh. Muhammad walizaliwa na 
kukulia katika Madhehebu ya Ibadhi. 

e Sh. Ali akabadili Madhehebu yake ya Ibadhi na kufuata Madhehebu 
ya Shekhe wake, Sh. Ali b. Muhammad Surury Al-Misri. 

e Nae Sh. Muhammad akabadili Madhehebu yake ya Ibadhi na kufuata 
Madhehebu ya Shekhe wake, Sh. Ali b. Abdalla Nafi. 

e Alipokufa Mtume (S. A. W.), Sayyidna Abubakar (A.S.) ndiye 
aliyeshika nafasi yake, akawa ndiye Khalifa wa kuendeleza kazi za 
Mtume. Vile vile alipokufa Sh. Ali b. Abdalla 1894, Sh. Muhammad 
Kassim Al-Maamiry aliziendeleza kazi za Shekhe wake mpaka kufa 
kwake 1910, kama alivyo tufundisha Mtume (S. A. W.). 

e Sh. Muhammad Kassim Al-Maamiry akajipamba na sifa njema za 
Shekhe wake, Sh. Ali b. Abdalla. 


Allah anatueleza katika Qur’an: 


Gti Aor’ ADI Mi, É PAA 
PAAA LA A yi NE 


OVELA 


Surah Al-Ahzab 33:21 Bila ya shaka muna kiigizo kizuri kilo 
chema kutokana na Mtume wa Mwenye-ezi-Mngu kwa wale wenye 
kumuogopa Mwenye-ezi-Mngu na Siku ya Mwisho, na wakamtaja 
Mwenye-ezi-Mngu sana. 

Mwaka wa 1837 Sh. Ali b. Abdalla akiwa na umri wa miaka 12 alisafiri pamoja 
na babaake na nduguye — Sh. Abdalla Nafi na Sh. Ahmad Abdalla Nafi, 
wakaondoka kwao Mombasa na kuhamia Makka kwa masomo. Kabla 
hawajaondoka, Sh. Ali alimuandikia babaake Msahafu ili watakapofika 
Makka, baba autumie kwa masomo yake ya Elimu ya Tafsiri ya Qur’an. 
Msahafu ambao baba alikua akiuandika pambizoni mwake kile anachokipata 
kutoka kwa Shekhe wake, Sh. Ahmad b. Muhammad Ad-Dimyaty. 


Baada ya miaka tisa, wote watatu wakijiendeleza kimasomo, baba na mwana 
mmoja, Sh. Ali b. Abdalla wakafunga safari ya kurudi kwao, Mombasa. Sh. 
Ahmad b. Abdalla akaamua kubaki na kufanya makazi yake huko huko 
Makka. Walipofika Bandari Shihr kabla ya kupanda marekebu na kuanza 
safari, baba-mtu akaugua na kufa. Baada ya mazishi, Sh. Ali b. Abdalla akiwa 
tayari ni Msomi mwenye umri wa miaka 21 akarudi kwao Mombasa, mwaka 
wa 1846. Waliondoka wakiwa wote ni Ibadhi na wanarudi wakiwa wamebadili 
Madhehebu na kuwa Sunni. Sh. Ali anarudi kwao Mombasa kuanza kazi ya 
kusomesha. Na katika kusomesha kwake, ikawa anawavutia wanafunzi wake 
katika Usunni. Sh. Muhammad Kassim Al-Maamiry akawa ni mmoja kati ya 
wanafunzi walotoka katika U-Ibadhi na kuvutiwa katika U-sunni. 


Kwa kiu kubwa alokuwa nayo ya elimu, mwaka wa 1854 akarudi tena Makka 
na pia kwenda Hadhramout kujiendeleza kimasomo hadi 1856. Kwa mara ya 
tatu na ya mwisho 1858-1859 akarudi tena Makka na kuendelea na masomo. 
Labda safari hizi tatu za kimasomo, kwa lugha ya kileo tunaweza kusema 
kuwa alikwenda kwa Shahada ya Bachelors, Masters na baadae PhD. 


Baina ya 1856 na 1870, Sh. Ali b. Abdalla alihudumu kama Kadhi wa 
Mombasa. Huu ulikuwa ni wakati wa Ufalme wa Sayyid Majid b. Said. 


Mahusiano ya Sh. Ali b. Abdalla na wafalme wa Unguja yalichukua mkondo 
ufuatao: 
e Sayyid Majid b. Said (Ufalme, 1856-1870) — alimuheshimu Sh. Ali b. 
Abdalla na kumchagua kuwa Kadhi wa Mombasa kwa muda huo wa 
ufalme wake. 

— Kadhi Mkubwa wa Ki-Ibadhi huko Unguja, Sh. Muhammad b. 
Ali b. Muhammad al-Mendhry aliandika kitabu alichokiita, 
Khulaastud Daamigha kuushambulia Usunni. 

— Sayyid Majid kwa kujua kuwa Sh. Ali b. Abdalla alikuwa ni 
Sunni aliyeuhama U-Ibadhi, alimuuliza kama ameshakiona 
kitabu cha Sh. Muhammad Al-Mendhry. 

— Sh. Alib. Abdalla akajibu kuwa amekiona. Akaulizwa kama 
anaweza kuandika na kukijibu kitabu hicho. Jawabu ya Sh. 
Ali ikawa “Lau kama si kustahi Madhehebu yako ningekijibu”. 

— Sayyid Majid akampa ruhusa Sh. Ali b. Abdalla kukijibu. Kwa 
hivyo Sh. Ali akaandika kitabu, Adduruu Saabigha, na 
kumuomba Sayyid Majid awaalike Ma-Shekhe wa Ki-Ibadhi 
na Ki-Sunni ili amjibu Sh. Muhammad Al-Mendhry katika 
muhadhara huo. Jawabu ya Sh. Ali b. Abdalla iliwaumiza 
sana Ma-Ibadhi, ikumbukwe kuwa wakati huo Ma-Ibadhi 
ndio walokuwa juu, kwa kuwa ndiyo Madhehebu ya Wafalme. 

— Sifa hizi za kujadiliana ndizo baadhi ya sifa walizozirithi 
mwana na mjukuu, Sh. Al-Amin Mazrui (1891-1947) na Prof 
Ali Mazrui (1933-2014). 


Sayyid Barghash b. Said (Ufalme, 1870-1888) hakuwa na urafiki na 
Sh. Ali b. Abdalla. Ya yumkini kuwa katika watu walioumizwa na 
jawabu ya Sh. Ali b. Abdalla kwa kitabu hicho, Adduruu Saabigha, ni 
Syd. Barghash. Inaonekana kuwa ndipo ilipoanza chuki ya Syd. 
Barghash kwa Sh. Ali b. Abdalla. 

— Mwaka wa 1887, Sh. Ali b. Abdalla alikwenda Pemba 
kuwatembelea jamaa zake wa Ki-Mazrui walioko huko. 

— Sh. Alib. Abdalla kama kawaida yake akaweka darsa 
kusomesha. Baadhi ya jamaa zake wakaacha U-Ibadhi na 
kufuata U-Sunni. 

— Syd. Barghash alipopata habari hizo za raia wake kuuhama 
U-Ibadhi hakuweza kuvumilia tena. Mara moja akatuma 
marekebu kutoka Unguja na kwenda Pemba kumkamata Sh. 
Ali b. Abdalla. 

— Sh. Ali alipofika Unguja, Syd. Barghash akamwambia 
*Nitakufunga mpaka ufe wewe huko kifungoni ama nife 
mimi.” Jawabu ya Sh. Ali ikawa, “Basi si mbali!” 

— Na kweli baada ya miezi kadha, March 1888, Syd. Barghash 
akafa na Sh. Ali akafunguliwa. 


e Sayyid Khalifa b. Said (Ufalme, 1888-1925) alimuheshimu sana Sh. 
Ali b. Abdalla na kujenga urafiki mkubwa na yeye: 

— Syd. Khalifa kabla ya kuchukua madaraka ya Ufalme alitaka 
aapishswe na Sh. Ali b. Abdalla. Kwa hivyo akatoa amri Sh. 
Ali afunguliwe. 

— Sh. Ali b. Abdalla akafuliza kutoka gerezani moja kwa moja 
mpaka katika Kasri la Mfalme na kumuapisha Syd. Khalifa 
kiapo cha Ufalme. 

— Jemedari wa Mazrui katika Ukanda wa Pwani ya Kenya, Sh. 
Mbaruk b. Rashid Salim Mazrui (aliyekuwa Liwali wa Gasi 
1869-1896) alikuwa akiuhangaisha sana Ufalme wa Zanzibar. 

— Syd. Khalifa alipendelea kuumaliza uhasama ulokuwepo 
baina ya Ufalme wa Ki-Mazrui wa Ukanda ya Pwani na wa 
Al-Busaidy wa Zanzibar. 

— Syd. Khalifa akatafuta mtu ambae aweza kumpatanisha yeye 
na Sh. Mbaruk. Alipoelezwa kuwa swahibu yake, Sh. Ali b. 
Abdalla ni jamaa yake Sh. Mbaruk, na ndiye mtu pekee anae 
mweza Sh. Mbaruk, hapo alimuomba Sh. Ali amfanyie 
mpango wa kuwapatanisha. 

— Sh. Ali b. Abdalla alipo hakikishiwa na Syd. Khalifa kuwa 
atakapoweza kumshawishi Sh. Mbaruk na kumleta Unguja, 
basi Sh. Mbaruk atapewa heshima yake na hatodhuriwa. 

— Sh. Ali akapewa moja katika marekebu za Mfalme, akenda 
Gasi na akaweza kumshawishi Sh. Mbaruk na kuja nae 
Unguja. 

— Sh. Ali b. Abdalla akafaulu kuwapatanisha Syd. Khalifa na Sh. 
Mbaruk. Ukaondoka utesi baina ya Wakuu hawa wawili. 

Jee kuna mafungamano gani baina ya matokeo haya ya kimaisha ya Sh. Ali b. 
Abdalla na Sh. Muhammad Kassim Al-Maamiry: 


1. 


Sh. Ali b. Abdalla amesafiri bara na bahari akikusanya elimu na 

maarifa mbali mbali: 

- 1825-1836 - Mombasa, alikozaliwa na kuanza kusoma kwa 
babaake, Sh. Abdalla b. Nafi 

- 1836-1846 - Makka, akasoma kwa Sh. Ali b. Muhammad Sururi 
Al-Misry kwa miaka saba na baadae akaungana na babaake 
kusoma kwa Sh. Uthman b. Hassan Ad-Dimyaty na kwa Sh. 
Ahmad b. Muhammad Ad-Dimyaty (Mufti wa Makka). 

- 1847-1854 - Mombasa - akisomesha 

- 1854-1856 Makka na Hadhramout - akijiendeleza kimasomo 
kwa Mashekhe wengi na kumalizia kwa Sh.Abubakar Matraf 
huko Mkelle. 

- 1856-1858 - Mombasa na Unguja — akisomesha 

- 1858-1859 Makka — akasomea zaidi Elimu za Hadith kwa Sh. 
Muhammad An-Nabrawy; na kusomea Mantik (Logics) kwa Sh. 
Nur Suleyman. 

- [1856-1870] - amehudumu kama Kadhi wa Mombasa. 

- 1860-1894 - akisafiri mara kwa mara katika Ukanda wa Pwani 
ya Afrika Mashariki kusomesha na kutembelea jamaa, akijenga 
mahusiano mapya katika safari zake hizi. 


Kusafiri peke yake ni elimu ya kutosha, jee ikiwa safari hizo ni za 
kwenda kusoma, utakuwa Alim wa kiasi gani? Hivi ndivyo Mwenye- 
ezi-Mngu anavyo tusifia faida za safari: 


YAU Saa ALY k slax = eae Ass snigl f SiG 
OPNA fade AA ae NG; EIA Zot 


Suratul Hajj 22:46 Jee! Hawatembei katika ardhi ili wapate 
kuwa na nyoyo zao za kuzingatia, na masikio ya kusikia? Kwani 

hakika si macho yanayo pofuka, lakini zinazo pofuka ni nyoyo 
ziliomo vifuani. 


Kwa hivyo Sh. Ali b. Abdalla alikusanya lulu na marjani. Alhamdu Lillah 
amesomesha wengi, akazalisha Ma-Ulamaa wengi. Lakini kila mtafuta mali na 
elimu anatarajia wakati atakapoondoka ulimwenguni, atakuwa na mrathi 
(successor) atakae endeleza biashara na elimu alizo chuma na kuzikuza. Na 
ikiwa wataka Mrathi mzuri, basi ni lazima, umkuze, umsomeshe na 
umtayarishe vilivyo, ndipo atakapoweza kuziendeleza kazi zako. Na naam! Sh. 
Muhammad alikuwa mwanafunzi mwema aloivishwa akaiva. 


2. Sh. Ali b. Abdalla kama tulivyotangulia kusema alizaliwa na kukulia 
kama Ibadhi. Kwa kusoma kwa Ma-Ulamaa mbali mbali ndiko kulipo 
mpelekea kutoka katika U-Ibadhi na kuwa Sunni baada ya 
kukinaishwa tofauti zilizopo baina ya Madhehebu hayo mawili. Kwa 
hivyo ilikuwa ni wajibu wake na yeye kuwakinaisha wanafunzi wake: 
— Wale walozaliwa kama Sunni awasomeshe zaidi na awakuze 

wazidi kuufahamu U-Sunni na kuongezea zaidi maarifa yao. 

— Na wale walozaliwa na kukuzwa kama Ibadhi ilimuwajibikia 
kuwakinaisha uhaba uliopo ili watapovuka wafahamu ni kwa nini 
wanatoka katika Madhehebu ya Ibadhi na kuingia Madhehebu ya 
Sunni. Kisha awazidishie ufahamu wao na kuzidi kuzipanda 
daraja za elimu na kufahamu undani wa Madhehebu yote. 


Mwanafunzi anapo ipokea elimu ya Mwalimu wake kwa hali nzuri, 
mwanafunzi huyo huwa kindelezo cha Mwalimu wake. 


Na hivi ndivyo alivyokuwa Sh. Muhammad Kassim Al-Maamiry, kwani 
alikuwa mwanafunzi mwema aliyeweza kuziendeleza kazi za Mwalimu wake. 
Kwa kujazwa pupa na kiu za elimu na Shekhe wake, Sh. Ali b. Abdalla, Sh. 
Muhammad Kassim aliweza kuwakia na kuwazidi wanafunzi wenzake kwa 
daraja kubwa. Ikatimia azma ya Sh. Ali b. Abdalla Nafi ya kupata Mwendani 
wake, Mrathi wake na Thaniya Thnaini wake! 


Sh. Ali b. Abdalla ikawa amepata kasha (receptacle) la kuweza kuhifadhi 
chumo lake la elimu, tabia, mwenendo na Mrithi (disciple) kamili. Akaweza 

kumjaza Sh. Muhammad Kassim Al-Maamiry mahaba ya dini na taqwa, 
akampamba kwa tabia njema za kila aina. Na kwa udugu na urafiki waliokuwa 
nao baina yao, wakaweza kuwa Thania Thnaini. 


Mmoja katika Mashekhe wa Sh. Ali b. Abdalla huko Makka alitabiri kuwa Sh. 
Ali atazaa mwana atakaekuwa Alim, lakini atazaliwa katika jaa. Utabiri huu 
ulitimia mwisho wa maisha yake, na kumzaa, Sh. Al-Amin b. Ali Mazrui. 
Wakati alipokufa Sh. Ali b. Abdalla 1894, mwana huyu ana umri wa miaka 
mine tu! Mwana huyu akamkabidhi binamu wake, Sh. Suleiman b. Ali Khamis 
Mazrui. 


Sh. Al-Amin akarithi elimu za babaake kupitia kwa Sh. Suleiman kwa njia 
mbili: 
— Moja kwa moja kutoka kwa Sh. Suleiman kama Mlezi, Mwalimu na 
Shekhe wake. 
— Kupitia kwa Sh. Muhammad Kassim Al-Maamiry kwani ndiye 
aliyekuwa Mwanafunzi-mwenza na baada ya kufa Sh. Ali b. Abdalla 
akawa Mwalimu/Shekhe wa Sh. Suleiman. 


16 


Sh. Muhammad Kassim Al-Maamiry 


KIZAZI CHA Sh. MUHAMMAD KASSIM AL-MAAMIRY 


Sh. Muhammad 
Kassim Al-Maamiry 


Bi. Aweina Salim Bi. Khadija 
Bassamy binti Juma 
Shikelly 
—— | (Amemkalia 
3. Bw. Eda walakin 
1. Bi. Amria M.K. Muhsin Hakuzaa 
Al-Maamiry M.K. nae) 
2. Bw. Muhammad Al-Maamiry 


M.K. Al-Maamiry 


Sh. Muhammad Kassim Al-Maamiry aliowa wake wawili: 


1. BiAweina Salim Bassamy aliyemzalia watoto watatu. Mtoto wa 
mwisho Bw. Muhsin Muhammad Kassim ndie alie kiendeleza kizazi 
cha babaake kama itakavyo fuata. 

2. Bi. Khadija binti Juma Shikelly ndiye mke wa pili. Ingawa amemkalia 
Eda alipokufa Sh. Muhammad Kassim Al-Maamiry, walakin hakuzaa 
nae. Huyu ndiye mlezi wake Bw. Kibwana Shikelly, babaake Bw. Soud 
Shikelly, babu yake Dr. Khadija Shikelly. 


Wajukuu na vitukuu vya Sh. Muhammad Kassim 
Kama tulivyosema hapo juu, kizazi cha Sh. Al-Maamiry kiliendelezwa na 


mwanawe wa tatu, Bw. Muhsin Muhammad Kassim Al-Maamiry kama 
ifuatavyo: 

l. Bw. Ahmad Muhsin M. K. Al-Maamiry 
1. Muhsin 2. Salim 3. Muhammad 4. Aweina 
5. Salma 6. Amria 7. Nura 


II. Sh. Alamin Muhsin M. K. Al-Maamiry 

1. Muhammad 2. Ahmad 3. Rashid 4. Majid 

5. Amur 6. Asmaa 7. Fatma 8. Joha 9. Swabiha 10. Johaina 
11. Busra 12. Hamud 13. Hadie 14. Shuweina 


Ill. Sh. Abdalla Muhsin M. K. Al-Maamiry 
1. Said 2. Ali 3. Muhsin 4. Amria 5. Shuweikha 6. Khadija 
7. Nuru 8. Nadh'ha 9. Shamun 


IV. Bw. Ghazal Muhsin M. K. Al-Maamiry 


1. Abdalla 2. Sumri 3. Ali 4. Issa 5. Jamal 

Mahusiano Ya Sh. Muhammad Kassim Al-Maamiry na Wenzake 


Jina 


Kuzaliwa 


Kufa 


Mukhtasar 


Sh. Ali b. Abdalla b. 
Nafi 


1825 


1894 


- Mwalimu wa Sh. M.K. 
Al-Maamiry na Sh. 
Suleiman A. K. Mazrui 
na Sh. A. M. Mlomry 

- Kadhi/ Mombasa 


Sh. Muhammad Kassim 
Al-Maamiry 


1850 


1910 


- Anarithi Darsa za Sh. 
Ali b. Abdalla Nafi na 
kuendelea 
kuwasomesha Sh. 
Suleiman A. K. Mazrui 
na Sh. A. M. Mlomry 

- Kadhi/ Mombasa 


Sh. Suleiman Ali 
Khamis Mazrui 


1867 


1937 


- Mwalimu na Mkwe wa 
Sh. Al-Amin b. Ali 
Mazrui 

- Kadhi Mkuu/Kenya 
(1932-1937) 


Sh. Ahmad Muhammad 
Mlomry 


1873 


1936 


- Mwalimu wa Sh. 
Abdalla Swaleh Farsy 


Sh. Al-Amin b. Ali 
Mazrui 


1891 


1947 


- Mwalimu wa Sh. 
Muhammad K. Mazrui 
na Sh. Abdalla Farsy 

- Kadhi Mkuu/Kenya 
(1937-1947) 

- Babaake Prof Ali 
Mazrui 


Sh. Muhammad Kassim 
Mazrui 


1912 


1982 


- Kadhi Mkuu/Kenya 
(1963-1967) 

- Babaake Prof Alamin 
Mazrui na Sh. Hammad 
M. Kassim (Kadhi 
Mkuu/Kenya (2002 - 
2010) 


Sh. Abdalla Swaleh 
Farsy 


1912 


1982 


- Kadhi/Zanzibar 
(1960-1967) 

- Kadhi Mkuu/Kenya 
(1968-1980) 

Mahusiano na Mafungamano baina ya Sh. Muhammad 
Kassim Al-Maamiry na Sh. Muhammad Kassim Mazrui 


Sh. Muhammad Kassim Mazrui ni mjukuu wa Sh. Muhammad Kassim Al- 
Maamiry. Mamaake Sh. Muhammad Kassim Mazrui ni Bi. Khadija binti 
Muhammad Soud Al-Maamiry. Dadaake Bi. Khadija, Bi. Salma Muhammad 
Soud Al-Maamiry aliolewa na Bw. Muhsin Muhammad Kassim Al- 
Maamiry. Kwa hivyo Sh. Muhammad Kassim Mazrui ni mjukuu wa Sh. 
Muhammad Kassim Al-Maamiry kupitia kwa Khalati (Aunty) Bi. Salma 
Muhammad Soud Al-Maamiry. Akapewa jina la babu yake huyu, na Alhamdu 
Lillah! Jina likaswibu, kitabia na jaha, akachukua mwenendo hatua kwa hatua 
za somo yake. 


Sh. Muhammad Kassim 
Al-Maamiry 


Sh. Muhammad Kassim 
Mazrui 


Amezaliwa Mjuakale, Mombasa — 1266 A. H. Mjuakale, Mombasa - 1912 
(1850) 

Amekufa Mombasa — 26 Mfungo Tatu 1372 | Mombasa — 1982; amekufa na 
(9 January 1910); amekufa na umri wa miaka 70 
umri wa miaka 62 

Kusoma Ameanza kusoma kwa babaake, Ameanza kusoma kwa Sh. 

kwake Sh. Kassim Al-Maamiry. Ahmad Muhammad Matano. 


Baadae akaendelea masomo ya juu 
zaidi kwa Sh. Ali b. Abdalla b. 
Nafi Mazrui 


Baadae akendelea masomo ya 
Juu zaidi kwa Sh. Al-Amin b. Ali 
b. Abdalla b. Nafi Mazrui 


Kazi za Dini 


Darsa za nyumbani kwake na 
nyengine Msikiti wa Basheikh/ 
Mombasa 


Darsa za nyumbani kwake na 
nyengine Msikiti wa Mazrui/ 
Mombasa 


Kazi za Kadhi na baadae Kadhi Mkubwa Kadhi wa Lamu, Malindi na 

Serikali wa Mombasa baadae Kadhi Mkuu wa Kenya 

Wanafunzi | Sh. Suleiman Ali Khamis Mazrui Sh. Ali Mwenzagu kama Kadhi 

wake kama Kadhi wa Mombasa, na wa Mombasa; Sh. Ali Darani 

walokuwa baadae akawa Kadhi Mkuu wa kama Kadhi wa Nairobi 

Ma-Kadhi Kenya 

Sifa Zake Mwanchuoni aliesifika na Ucha- Mwanchuoni aliesifika na Ucha- 
Mngu na mwenye haiba kubwa Mngu na haiba kubwa 

Kuzikwa Katika makaburi ya Maamiry — Katika makaburi ya Mazrui — 

kwake Mgandini/Bondeni/Mombasa Ngomeni/Kibokoni/Mombasa 


20 


Sh. Muhammad Kassim Al-Maamiry 


Kwa upande mwegine, mahusiano ya Sh. Muhammad Kassim Mazrui na Sh. 
Muhammad Kassim Al-Maamiry ni: 


Sh. Muhammad Kassim Rashid Ali Nafi Mazrui — ammi na shekhe wake 
akiwa ni Sh. Al-Amin Ali Abdalla Nafi Mazrui. 
Sh. Kassim Rashid Ali Nafi Mazrui akamuoa Bi. Khadija Muhammad Soud 
Al-Maamiry — dadaake Bi. Salma Muhammad Kassim Al-Maamiry. 
Sh. Rashid Ali Nafi Mazrui ni binamu wa Sh. Ali Abdalla Nafi Mazrui. 
Wote wawili, Sh. Rashid Mazrui na Sh. Muhammad al-Maamiry ni wanafunzi 
wa Sh. Ali b. Abdalla, uhusiano wa kidugu, kuoana na kimasomo. 
Wote wawili walirithi U-Kadhi wa Sh. Ali b. Abdalla, kwani Sh. Ali b. Abdalla 
Nafi alikuwa Kadhi wa Mombasa 1856-1870 

— Sh. Rashid b. Ali Nafi nae akashika U-Kadhi 1870-1875 

— Sh. Muhamad Kassim Al-Maamiry akashika U-Kadhi 1875-1910 


Utoto na Kusoma kwa Sh. Muhammad Kassim Al-Maamiry 


Sh. Muhammad Kassim Al-Maamiry alizaliwa Mombasa mwaka wa 1266 
Hijria, sawa na 1850. 


Sh. Al-Maamiry alianza masomo yake kwa babaake, Sh. Kassim b. Said 
Abdalla Al-Maamiry aliyekuwa Sheikhe wa Ki-Ibadhi. Kwa hivyo Sh. 
Muhammad alikulia kama Ibadhi, katika maeneo ya kwao Madobini, 
Mjuakale, Old Town, Mombasa 


Wakati huo Sheikh aliyekuwa akivuma ni Sh. Ali b. Abdalla b. Nafi Mazrui, 
aliweka Darsa zake katika Msikiti wa Basheikh, katika maeneo ya Kibokoni, 
Old Town, Mombasa. Sh. Muhammad Kassim Al-Maamiry kwa hamu kubwa 
alokuwa nayo juu ya kujiendeleza kielimu, hakuweza kuzuilika kwenda katika 
darasa za Sh. Ali b. Abdalla. Ikawa anakwenda kwa kujificha na kwa kuibia, 
kwa sababu Mzee wake hakupendelea mwanawe ende akasome kwa Sh. Ali b. 
Abdalla. Si kwa kuwa baba mtu hakumuheshimu Sh. Ali b. Abdalla, 
bali khofu yake kubwa ni kwa mwanawe kubadili Madhehebu yake ya ki- 
Ibadhi na kumfuata Sh. Ali b. Abdalla na kuwa Shafi. 

Sh. Ali b. Abdalla kama alivyokuwa Sh. Muhammad b. Kassim Al-Maamiry, 
alizaliwa katika Madhehebu ya ki-Ibadhi kama walivyokuwa Mazrui wote 
wakati huo. Walakin, baada ya Sh. Ali b. Abdalla kufuatana na babaake, Sh. 
Abdalla b. Nafi mwaka wa 1837, na wakenda zao kwa masomo mji wa Makka, 
Sh. Abdalla na mwanawe Sh. Ali waligeuza Madhehebu yao ya ki-Ibadhi na 
kufuata Madhehebu ya walimu wao wa Makka na kuwa ma-Shafi. Na kutoka 
Sh. Ali b. Abdalla aliporudi kwao Mombasa, akaanza kuvutia watu, hasa 
wanafunzi wake, wakafuata Madhehebu ya ki-Shafi. Hii ndiyo ilokuwa hofu ya 
Sh. Kassim b. Said Al-Maamiry juu ya mwanawe. Kwa hivyo baba mtu ikawa 
hapendi mwanawe kwenda kusoma kwa Sh. Ali b. Abdalla, asije 
akabadilishwa na kuwa Shafi. 


Bidii ya mja haikidhi haja! Sh. Muhammad Kassim ikawa anaibia na 
kuhudhuria darasa za Sh. Ali b. Abdalla. Katika kunyapa-nyapa kwake huku, 
na kumkimbia babaake ili asijue kuwa anahudhuria darasa hizo, siku moja 
akaumwa na nyoka. N’gombe akivunjika guu, hukimbilia zizini. Sh. 
Muhammad Kassim Al-Maamiry akiwa bado ni kijana, ikawa hana budi ila 
kukimbilia nyumbani kwa wazee wake. Akachechea mpaka nyumbani na 
kueleza maswaibu yalompata. Baba mtu akamtoa mwanawe sumu ya nyoka, 
akamuombea dua na kumpaka mwanawe mate ili kuyapoza machungu ya 
meno na sumu ya nyoka. 


Baadae akamuuliza mwanawe, “Wewe si nilikukataza usende kwenye darasa 
za Sh. Ali b. Abdalla? Sasa unaona unavyo jihatarisha mpaka ukaumwa na 
nyoka?” — Asiesikiza la mkuu huvunjika guu! Kheri hutoka katika tumbo la 
shari! Baba mtu kwa kuwa na yeye pia ni Msomi, akaifahamu hamu ya 
mwanawe kufanya kila hila ili ayafuate masomo popote pale yalipo. Mwana yu 
tayari kujitia hatarini, ili apate nafasi ya masomo. Juu ya kuwa alikuwa 
mwana mtiifu, walakin shauku ya masomo ilimfanya kwenda kinyume na 
matakwa ya babaake. Si kwa kuwa alikusudia kuikengeuka amri ya babaake, 
walakin yeye hakuona ubaya wa kusoma kwa Sh. Ali b. Abdalla, wala 
hakuiogopa hatari ya kubadili Madhehebu. Na hivi ndivyo anavyosema Allah 
katika Surat Lugman 31:14-15 

Surat Luqman 31:14 Na tumemuusia mwanadamu juu ya wazazi 
wake wawili! Mamaake ameichukua mimba yake kwa udhaifu juu 
ya udhaifu, na kumwachisha ziwa baada ya miaka miwili. Basi: 
“Nishukuru Mimi (Mola wako, na uwashukuru) wazazi wako. Na 
Kwangu Mimi ndiyo marudio”. 


31:15 “Na pindi wakikushikilia kunishirikisha na yale ambayo huna 
ujuzi nayo, basi usiwatii. Lakini kaa nao kwa wema hapa duniani, 
nawe ishike njia ya yule anaelekea Kwangu. Kisha marejeo 
yenu ni Kwangu Mimi, na Mimi nitawaeleza yale mliyokuwa 
mkiyatenda (duniani)”. 


Changamoto ya masomo ya halali ya kidini ilimruhusu mwana kukengeuka 
katazo la baba na kuifuata haki. Na baba nae ilipomdhihirikia hamu ya 
mwanawe ya kutaka na kuitafuta haki, na yeye akasalimu amri na kumruhusu 
mwanawe ende kwa Sh. Ali b. Abdalla na kuwa mwanafunzi wake kwa idhni 
yake. 


Oadar ikatimia! Sh. Muhammad Kassim Al-Maamiry akawa mwanfunzi 
mwema na hodari wa Sh. Ali b. Abdalla, nae Sh. Muhammad Kassim Al- 
Maamiry akawa ndie naibu wa Sh. Ali b. Abdalla. Akapata ijaza ya Shekhe 
wake na akawa mfuasi kamili wa Sh. Ali b. Abdalla - ki-elimu, ki-tabia, ki- 
Madhehebu, ki-Ucha Mngu na akawa ni mkono wa kulia wa Sh. Ali b. Abdalla 

na kuzirithi kazi zake za Darsa ya Msikiti wa Basheikh na vile vile kazi ya 
Ukadhi wa Mombasa. Na bahati kubwa aloipata ni kuwa Mwalimu na Sheikh 
wa wanafunzi wenzake kama Sh. Suleiman b. Ali b. Khamis Mazrui ambae nae 
alipata bahati ya kuzishikilia darasa za Sh. Ali b. Abdalla huko Pemba — 
Zanzibar wakati Sh. Ali b. Abdalla aliposhikwa na kufungwa na Sayyid 
Barghash. Sh. Anmad Muhammad Mlomry, Mwanfunzi-mwenza wa Sh. 
Muhammad Kassim Al-Maamiry nae vile vile akaendelea kusoma chini ya 
Mwanafunzi mwenzake alipochukua usukani wa Shekhe wao. 


Wanafunzi hao walosoma pamoja chini ya Sh. Ali b. Abdalla na kuendelea 
kusoma chini ya mwanafunzi mwenzao, Sh. Muhammad Kassim Al-Maamiry, 
na wao pia wakawa Ma-Ulamaa na kuzalisha Ma-Ulamaa. Kwani mwanafunzi 
mkubwa wa Sh. Suleiman ni Sh. Al-Amin b. Ali Mazrui (1891-1947), 
aliyeurithi Ukadhi Mkuu wa Kenya wa Shekhe wake, nae akazalisha 
Mwanachuoni Sh. Muhammad Kassim Mazrui (1812-1982), ambae pia 
aliushika Ukadhi Mkuu wa Kenya. 


Na Mwanfunzi mkubwa wa Sh. Ahmad Muhammad Mlomry ni Sh. Abdalla 
Swaleh Farsy (1912-1982). Sh. Abdalla pia aliwahi kusoma kwa Sh. Al-Amin b. 
Ali Mazrui. Na yeye pia akaurithi Ukadhi Mkuu wa Kenya kwa mwanfunzi- 
mwenza, Sh. Muhammad Kassim Mazrui. 


Bahati ya pili aloipata Sh. Muhammad Kassim Al-Maamiry ni kumsomesha 
babaake mwenyewe. Baba yule yule alieanza kwa kumsomesha mwana, kisha 
akajitahidi kumzuia mwana asisome kwa Sh. Ali b. Abdalla Nafi. Na baada ya 
mwana kuwa A Tim akarudi kuwa mwalimu wa babaake. Allahu Akbar wali- 
Lahil Hamd! 


Athari ya Ulamaa hujulikana kwa wanafunzi alozalisha. Kwa hivyo athari 
kubwa ya Sh. Muhammad Kassim Al-Maamiry ni kuzalisha wanavyuoni 
walozalisha wanavyuoni. Subhana Allah! Hichi ndicho cheo cha Sh. 
Muhammad Kasim Al-Maamiry. Amerithi jaha ya Sh. Ali b. Abdalla, nae 
akawarithisha wanafunzi wenzake. Na wao wakaiendeleza kazi hii tukufu na 
kuiendeleza Imani na elimu ya Dini yao — Alhamdu Lillah! 

Kipaji Cha Sh. Muhammad Kassim Al-Maamiry 


Allah anasema katika Surat Al-Baqara 

Al-Baqara 2:269 Allah humpa hekima amtakae; na yule 
aliyepewa hekima, bila shaka amepewa kheri nyingi. Na wala 
hawayakumbuki haya ila wale wenye akili. 


Alhamdu Lillah! Thumma Al-hamdu Lillah! Sh. Muhammad Kassim 
Al-Maamiry alitunukiwa hekima nyingi, kwani alikuwa Mwanafunzi hodari, 
akawakia wenzake na kupandishwa daraja ya kuziendeleza Darasa za Sh. Ali 
b. Abdalla alipofariki 14th August 1894. Aliziendeleza Darsa za Sh. Ali b. 
Abdalla baada ya kufa Sh. Ali mwaka wa 1894 mpaka kufa kwake yeye 
mwenyewe 1910 — muda wa miaka 16. Mwanafunzi akawa Mwalimu wa 
wanafunzi wenziwe wakiwemo Sh. Suleiman Mazrui na Sh. Ahmad Mlomry. 
Kama alivyokuwa Shekhe wake, Sh. Muhammad Kassim Al-Maamiry vile vile 
alisifika sana kwa uhodari na hekima kubwa sana katika kusomesha kwake na 
pia katika uamuzi wa kesi za kisharia zilizoletwa mbele yake kama Kadhi. 
Darsa kubwa za Sh. Ali b. Abdalla zilizorithiwa na Sh. Muhammad Kassim Al- 
Maamiry zilikuwa zikifanywa Msikiti wa Basheikh, Mombasa. Masaa ya 
Darasa yakiwa baina ya saa moja asubuhi hadi saa tatu, na baada ya Swala ya 
Adhuhuri hadi saa tisa — masaa 4 kwa siku. 


Kuonesha uhodari wa Sh. Muhammad Kassim Al-Maamiry: 
1. Serikali ya Zanzibar na Serikali ya Ukoloni ya Uengereza wakiwa ndio 
wasimamizi wa Ukanda wa Pwani, walishauriana ichaguliwe Kamati 


ya Wataalamu watakao weza kuweka misingi ya kisheria itakayo 
tumiwa kuanzisha Wagf. Baada ya mashauriano marefu, ikaamuliwa 

kuwa wakatafute mtaalamu wa Ki-Islamu huko Misri (Egypt) kwa 
kujulikana kuwa Al-Azhar inazalisha wataalamu wengi wa Dini. Kabla 
ya kutolewa mjumbe kwenda Misri, ikadhihirika kuwa wanae 
Mtaalamu wa Kisharia mjini Mombasa. Mtaalamu aliyetambulika ni 
Sh. Muhammad Kassim Al-Maamiry. 


Kwa hivyo akaombwa Sh. Muhammad Kassim Al-Maamiry awemo katika 
Kamati ya Wataalamu waingie katika Mshawara wa kuweka mikakati ya 
kuanzishwa kwa Kamati ya Waqf (Waqf Commission). Wakaingia kazini 
kuzungumzia njia zitakazotumiwa na kunakili misingi kamili ya kisharia ya 
kuendeshea Kamati ya Wagf. Vifungu vya Sharia vya Wagf vikakubalika na 
kutekelezwa katika Mwambao wa Pwani wa Afrika Mashariki katika mwaka 
wa 1900 na Sultan wa Zanzibar. 


Kamati ya Wagf ikaanzishwa rasmi Zanzibar mwaka wa 1904, na nchini 
Kenya, Wagf Commissioners Act ikawa sharia tarehe 8 Juni 1951. Kamati ya 
Wagf ya Kenya ina Wana-Kamati wanane, mmoja wao akiwa Kadhi Mkuu wa 
Kenya. Juu ya kuwa kifungu cha Sharia juu ya Kamati ya Wagf ilikuwa Sharia 
rasmi miaka mingi baada ya kufa kwake, walakin ifahamike kuwa Sh. 
Muhammad Kassim Al-Maamiry ndiye Mtaalamu Wa Sharia za Ki-Islamu 
aliyeianzisha misingi hiyo kabla ya kufa kwake 1910. 


2. Sh. Muhammad Kassim Al-Maamiry alishika Ukadhi wa Mombasa 
takriban kwa miaka 35, na kuwa Kadhi Mkubwa wa Mwambao wa 
Pwani katika muda huo. Hivi ni kusema pakiwa na Kesi za Rufaa 
huletwa kwake. 


Kesi Ya Rufaa kutoka Unguja (ZNZ) 


Wakati mmoja Sh. Muhammad Kassim Al-Maamiry alikuwa safarini Unguja 
na akaelezwa kesi ya bibi mmoja ambae hakuridhika na uamuzi wa urathi 
wake uloamuliwa na Sayyid Ahmad b. Sumayt. Sheikh akatoa ushauri kuwa 
bibi huyo akate Rufaa. Itakapopelekwa kesi Mombasa, hapo ndipo atakapo 
kuwa na uwezo wa kuisikiza kesi hiyo vilivyo na kutoa uamuzi wake. Sayyid 
Ahmad b. Sumayt alipopata habari kuwa bibi yule hakuridhika na uamuzi 

wake katika kesi hiyo, na kuwa Sh. Muhammad Kassim Al-Maamiry ataweza 
kuisikiza Kesi ya Rufaa alifurahi sana. Furaha yake ni kuwa ikiwa alikosea 
katika uamuzi wake basi itakuwa ni wajibu wa Sh. Muhammad Kassim 
Al-Maamiry kumkumbusha pale alipokosea ili dhima imuondokee. Imani 
yake ni kuwa, Alkamalu Lillah — Mkamilifi ni Allah. Vile vile anajua Qur’an 
inafunza kuwa, 

na juu ya kila ajuae yupo ajuae Zaidi (Juu ya kila mwenye ilimu 
yupo mwenye kumzidi katika ujuzi. 


Kwa hivyo ikawa anawahimiza yeye jamaa wende kwa Sh. Muhammad Kassim 
Al-Maamiry. Kwa hivyo jamaa wa bibi huyo wakakata Rufaa na kesi 
ikapelekwa Mombasa kwa Sh. Muhammad Kassim Al-Maamiry kama Kadhi 
Mkubwa wa Ukanda wa Pwani. 


Syd. Ahmad b. Sumeyt kama Kadhi wa Unguja aliyeiamua kesi hiyo hapo 
mwanzo nae vile vile akaja katika Mahkama ya Mombasa. Bibi yule aliyekata 
Rufaa akafuatana na jamaa zake. Jaji Mzungu wa Mahkama ya Rufaa 
akamwona Syd. Ahmad amebeba vitabu vyake ili aweze kuvitumia kama 
istish hadi ya pale alipoegemea katika uamuzi wake. Walakin Sh. Muhammad 
Kassim Al-Maamiry aonekana na tasbihi tu, akiendelea na dhikri zake. Jaji 
akaingiwa na wasi wasi, akamnon’goneza Sh. Muhammad na kumuuliza 
mbona yeye hana vitabu vyovyote? Sh. Muhammad akamtuliza Jaji, na kesi 
ikaanza kusikizwa. 


Bibi Mrathi akajieleza kuwa amechuma mali yeye na mumewe. Bwana 
alipokufa, wasimamizi wa Urathi wakamnyima haki yake. Akakipeleka kilio 
chake kwa Kadhi. Nae katika uamuzi wake ikaonekana pia hakumpa haki 
yake. Hapo Syd Ahmad akaulizwa nae ajieleze katika hukumu yake aliegemea 
wapi? Katika Wakala wa Usia bwana alijieleza kuwa mali wamechuma yeye na 
Ahli yake. Ikafahamika kuwa mali ni ya Bwana na mfanya-biashara mwenza, 
Ahli. Kwa hivyo yeye amempa Bibi haki yake ya Urathi kama sharia 
inavyotakiwa, akisubiriwa Mfanya biashara Mwenza nae apewe haki yake. 

Bibi ameshajieleza na Kadhi nae ashaifahamisha Mahkama juu ya uamuzi 
wake. Hapo Kadhi Mkubwa, Sh. Muhammad Kassim Al-Maamiry akauliza: 
“Hapana shaka kuwa wewe ni Hafidhil Qur’an?” 

Syd Ahmad b. Sumeyt akajibu, “Naam!” Sh. Muhammad akaendelea 
kumuuliza Syd Ahmad. Katika ile safari ya Nabii Musa alipotoka Madyan 
akirudi kwao Misri alikuwa amefuatana na nani? Hebu tusomee Aya hizo. Syd 
Ahmad akasoma katika Surat Al-Oasas 28:29 

Surat Al-Qasas 28:29 Basi (Nabii) Musa alipotimiza muda (wa 
Mapatano), akasafiri pamoja na Ahli Zake, akaona moto upande wa 
Mlimani, akawaambia Ahli zake, “Ngojeni, hakika nimeona moto; 
labda nitawaletea habari au kijinga cha moto ili mupate kuota 
moto.” 


Sh. Muhammad Kassim Al-Maamiry akamuuliza Syd. Ahmad pale alipomaliza 
kuisoma Aya hiyo, “Jee nini makusudio ya Ahli katika Aya hiyo?” Akajibu 
kuwa Ahli hapa ni mke. Hapo hapo Syd. Ahmad akafahamu pale alipoteleza. 
Akamshukuru Sh. Muhammad sana na kumwambia, “Ama kweli nimeziona 
baraka za Sh. Ali b. Abdalla. Hakika nimeuona ukunjufu wa elimu yake. 
Kutoka alipokufa Sh. Ali sijawahi kuja kumzuru. Kwa hivyo amenivuta ili nije 
nilizuru kaburi lake na kumuombea Dua. Basi nakuomba unipeleke kwenye 
kaburi lake ili nimzuru na kumuombea Maghfira!” 


Hivi ndivyo wanavyo heshimiana Ma-Ulamaa. Syd. Ahmad b. Sumeyt 
alifurahi kwa kutanabahishwa na Sh. Muhammad Kassim Al-Maamiry, 
akatambua ukundufu wa elimu na heshima yake pamoja na ile ya Shekhe 
wake, Sh. Ali b. Abdalla Nafi Mazrui. Bibi yule akaipata haki ya Urathi wake. 

Alhamdu Lillah! Na sisi tukafaidika na uamuzi ulotolewa pamoja na kuiona 
heshima baina ya Ma-Ulamaa! 


Sifa za Mwanachuoni 


e Kusema na kueneza ukweli unaotokana na utafiti, uchambuzi na uelewa 
wake kwa jamii bila ya kujali kama ukweli huo unawapendeza au 
unawaudhi baadhi ya watu au watu wote. 

e Kuwajibika kwa Umma, yaani kuwa na Wajibu-Jamii (social 
responsibility). Mwanachuoni huwajibika kwa jamii sio kwa sababu 
anashurutishwa lakini kwa hiari yake, kutokana na uanazuoni wake, ndiyo 
maana halisi ya mwanachuoni. 

- Katika kutekeleza wajibu-jamii wake, mwanachuoni anaweza 
akajikuta yuko peke yake au katika kikundi kidogo sana cha watu 
ambao wanakubaliana naye. 

e Hashangiliwi wala hatuzwi; anachukiwa na kufedheheshwa; anatukanwa 
na kusingiziwa uongo na hata kutishwa. Ndio maana mwanachuoni 
ambaye ana ujasiri wa kusema ukweli anajipalilia makaa na kuhatarisha 
usalama wake. Sifa hizi mbili zikiunganishwa na utaalamu na ustadi wa 
kisomi ndio zinazaa Mwanachuoni halisi wa aina ya Sh. Muhammad 
Kassim Al-Maamiry. 


Sifa za Sh. Muhammad Kassim Al-Maamiry 

Mngu nyakati za usiku kwa kusujudu na kusimama, akiiogopa 
Akhera, na akitaraji rehema za Mola wake (ni kama yule anae 

mwomba Mola wake wakati wa shida na akamsahau wakati wa 
neema?) Sema: Je! Watakuwa sawa sawa wale wanaojua na wale 
wasiojua? Hakika wanao kumbuka (na kuwaidhika) ni (wale) watu 
wenye akili (nzuri). 


e Uwekevu — Sh. Muhammad Kassim Al-Maamiry alikuwa mwekevu (very 
intelligent). Wanafunzi wenzake wote walilitambua hili na ndio maana 
alipokufa Shekhe wao, Sh. Ali b. Abdalla Nafi, jukumu la kuzindeleza 
Darsa zake zilimuangukia yeye Sh. Muhammad Kassim Al-Maamiry. 

e Akhlaq bora — Sh. Muhammad alisifika kwa tabia bora, tabia ya heshima 
na murua. 

e Ucha Mngu — Sh. Muhammad Kassim Al-Maamiry alisifika kwa sifa ya 
ucha Mngu. Alikuwa na haiba kubwa sana, akijishughulisha na swala 
mbali mbali za Sunna pamoja na za Tahajjud. Akipenda sana kufunga 
swaum za Sunna, na kila wakati akiwa na Tasbihi yake, ulimi na moyo 
wake ukifungamana katika nyuradi mbali mbali. 

e Ukarimu — Anapopokea mshahara wake haufiki nyumbani. Apita akitoa 
sadaga kwa wale alowaona ni wahitaji zaidi kuliko yeye. 

e Uadilifu katika maisha yake na katika kuhukumu kesi zinazopelekwa 
kwake katika Mahkama ya Kadhi. 

e Ushujaa — hakuogopa kuisimamia na kuisema haki hata kama itamtia 
matatani. Aliwahi kufungwa kama vile alivyofungwa Shekhe wake, Sh. Ali 
b. Abdalla Nafi kama tutakavyoona mbele. 


Ushujaa wa Sh. Muhammad Kassim Al-Maamiry 


Sh. Muhammad Kassim Al-Maamiry na Sh. Suleiman Ali Khamis Mazrui 
walifungwa (kama alivyofungwa Shekhe wao, Sh. Ali b. Abdalla Nafi) kwa 
kusimamia haki. 


Alikuja bibi mmoja kushitaki kwa Sh. Al-Maamiry kuwa anateswa na 
mumewe na kuomba aachishwe. Kama Sharia inavyohitaji, huwezi kuhukumu 
kesi kwa kusikiza upande mmoja, kwa hivyo mume akaitwa kuhojiwa, Bwana 
kwa kuwa anatoka katika ukoo wa kibepari uloshirikiana na Serikali ya 

Ukoloni wa Kiengereza alimtolea Shekhe ufidhuli na kumwambia kuwa 
hatomuacha wala Kadhi hatoweza kufanya jambo lolote. 


Sh. Muhammad Kassim Al-Maamiry alikuwa mtu wa hekima sana. Baada ya 
kushauriana na Sh. Suleiman Mazrui, mwanafunzi wake na Kadhi wake 
mdogo wa Mombasa, walimshauri bibi avae vazi litakalo mshawishi mumewe 
amuone ni kama mtu ambae ametoka katika dini, kisha ende akalitembelee 
kanisa. Bibi alifuata ushauri huo, na bwana juu ya jeuri alizokuwa nazo, 
walakin Imani ya dini ilikuwepo japo kidogo. Akashawishika kuwa maonevu 
na jeuri zake dhidi ya mkewe ndizo zilizompelekea mke kutoka katika 
Uislamu. Kwa hivyo yeye ndie sababu ya mkewe kuritadi. Hayo yalimuumiza 
sana na akawa hana budi ila kumuacha mkewe. 


Kwa machungu na jeuri alizokuwa nazo, na kwa kutumia uhusiano wake na 
serikali ya kibepari, akawazunguka ma-Kadhi na kuwashtaki kuwa wamekula 
rushwa katika kesi yake na mkewe. Serikali ya Ukoloni kwa kupenda 
kuwagawanya raia zake kwa matapo mbali mbali, ili wawatawale na 
kuwagandamiza, waliwahukumu Ma-Kadhi wote wawili na kuwafunga 
gerezani kwa muda. Sh. Muhammad Kassim Al-Maamiry na Sh. Suleiman b. 
Ali Mazrui wakaifuata Sunna ya Nabii Yusuf (A.S.), wakafungwa kama 
alivyofungwa Shekhe wao, Sh. Ali b. Abdalla Nafi Mazrui. 


Kioo Cha Sh. Muhammad Kassim Al-Maamiry Kupitia 
Kwa Sh. Muhammad Kassim Mazrui 


Kuna msemo unaokubalika kuwa mtu anapopewa jina la mmoja wa wazee 
wake waliotangulia, jina hilo huwa na athari kubwa sana kwa yule alopewa 
jina hilo. Kuna kusibu jina kwa njia hiyo na pia tukumbuke pia kuna na athari 
za tembe-tembe za uzazi (genetics — kwa njia ya DNA). Baada ya kufanya 
utafiti juu ya maisha ya Sh. Muhammad Kassim Al-Maamiry na kuishi na 
Sh. Muhammad Kassim Mazrui, naona kuwa sitokuwa ni mwenye kutoka 
katika maudhui ya Sh. Muhammad Kassim Al-Maamiry ikiwa nitaeleza 
namna gani mjukuu wake huyu alivyo zivaa baadhi ya tabia zake. 

Kwa hivyo ningependa kuzitumia sifa nilizo muona nazo Sh. Muhammad 
Kassim Mazrui kama kioo cha kumtizama na kuzitathmini sifa na mwenendo 
wa Sh. Muhammad Kassim Al-Maamiry. Kama nilivyotangulia kusema 
katika “Mahusiano na Mafungamano baina ya Sh. Muhammad Kassim 
Al-Maamiry na Sh. Muhammad Kassim Mazrui” hapo mbeleni katika kitabu 
hiki kuwa Sh. Muhammad Kassim Mazrui alipewa jina la babu yake, Sh. 
Muhammad Kassim Al-Maamiry. Nikasema kuwa jina likaswibu, kitabia, jaha 
na kumfuata babu yake huyu hatua kwa hatua. 


Kwa kuwa tumemuona na kuishi na Sh. Muhammad Kassim Mazrui, 
tunaweza kuchukua ruwaza kutoka kwake na kumtumia kama kioo ama 
darubini ya kummulika na kuzitathmini sifa za Sh. Muhammad Kassim 
Al-Maamiry. 


Zifuatazo ni sifa nilizoziona mimi mwenyewe: 


e Mwendo wa utaratibu katika kutembea kwake. Akitembea wima na 
kwa staha, ukiziona khatua zake thabiti, ukiuona upole wa ushujaa na 
haiba katika mwendo wake. Na hivi ndivyo anavyowasifu Allah waja 
Wake wa kweli, 


tee, 

Surat Al-Furqan 25:63 Na waja wa Arrahman Mwingi wa 


Rehema ni wale wanao tembea ulimwenguni kwa staha, na wajinga 
wakiwasemeza hujibu: Salama! 


Sayyid Qutb katika Tafsiri yake Fi Dhilalil Qur’an [Katika Kivuli Cha 
Qur’ani] alipokuwa akiieleza Ayah hii, anasema: 


Sifa ya kwanza ya mja wa Mwenye-ezi-Mngu ni kuwa hutembea 
kwa staha, bila ya madaha, majivuno, wala kiburi. Kama ilivyo 
katika kila mwenendo wa mwanadamu, namna anavyotembea 
hufichua tabia, umbile na hisia za mtu yule. Khulka ya ukakamavu 

ilio thabiti na utulivu hujulikana kwa namna mtu anavyotembea. 
Mtu wa aina hii hutembea kwa hatua tulivu thabiti, 
zinazodhihirisha uwazi katika kusudio na ushuja wake. Kutembea 
kwa staha hakumaanishi kuwa Waumini wa Kweli hutembea 
kigoigoi na kwa masikitiko kama wanavyodhani baadhi ya watu 
kuwa tabia ya kujitweza ndio Ucha-Mngu. Mjumbe wa Allah (Nabii 
Muhammad, S.A.W.) alikuwa mwepesi katika matembezi yake, 
akiinamia upande wa mbele yake. Alikuwa akitembea kwa hatua 
bora za haraka haraka, zilizo tulivu. 


Abu Huraira (A.S.) katika kuusifu mwendo wa Mtume (S. A. W.) 
anasema: “Sijawahi kuona mtu mwengine yoyote aliye jamali kuliko 
Mjumbe wa Allah. Utadhani mwangaza wa jua una nawirisha uso 
wake. Sijawahi kuona mtu aliyekuwa akitembea haraka haraka 
kuliko Mjumbe wa Mwenye-ezi-Mngu. Ilikuwa ni kama ambae ardhi 
ikijikunja kwa ajili yake. Tunapotembea nae, tulijikakamua na 
kujikaza sana kwenda sambamba na yeye, walakin ajabu ni kuwa 
yeye alikuwa mtulivu katika hatua hizo. 


Vazi lake lilikuwa ni kanzu, kikoi, juba na kilemba. Kilemba chake 
kikiwa na kishali kilicho angukia upande wa kulia. Tizama picha yake 
mwisho wa kitabu hiki. 

Haiba ya Sh. Muhammad Kassim Mazrui ilikuwa ya hali ya juu sana. 
Ukiwa mbele yake unakaa kwa heshima na adabu. Hata wale 
walokuwa wakimpinga, wakisemea kwa mbali. Alikuwa na utisho wa 
kiheshima wa ajabu! 


Mara moja akinihadithia yeye mwenyewe: Alikuwa safarini kwa gari 
la moshi (train) kwenda Nairobi wakati akiwa Kadhi Mkuu. Vyumba 
vya 1° Class vilikuwa ni watu wawili wawili. Safari ya train aghlabu 
ikianza saa kumi na mbili unusu jioni. 


Alipoingia chumbani aliona ishara kuwa tayari mwenziwe 


ameshatangulia kuingia, walakin hakuwemo chumbani wakati huo. 
Saa za kuondoka train ikiwa tayari magharibi imesha ingia. Kwa 

hivyo akatandika mswala wake na kuswali. Akiwa ndani ya swala, 
akahisi mlango ukifunguliwa na karudishwa pole pole na kufungwa. 


Sh. Muhammad Kassim akaendelea na swala zake. Alipomaliza 
akapanda kitanda chake na kujipumzisha. Yule mwenziwe akampa 
muda wa kutosha, hakurudi chumbani ila baada ya kukinai kuwa sasa 
Sheikh atakuwa ameshamaliza swala zake. Yule mwenziwe kumbe 
alikuwa ni Kalasinga (Sikh). Kwa haiba aliyo muona nayo Sh. 
Muhammad, bwana yule aliingia chumbani kwa heshima kubwa sana. 
Baada ya kusalimiana, Kalasinga yule hakuwa na mazungumzo 
yoyote. Akaingia na adabu, na kumwekea Sh. Muhammad heshima 
sana na kukaa kwa adabu na utulivu. Kila mmoja akawa juu ya 
kitanda chake bila ya kuudhiana, mpaka wakafika Nairobi na kuagana 
kwa upole na salama. 

Sh. Muhammad Kassim Mazrui alikuwa akifanya kazi ofisi yake akiwa 
kama Kadhi Mkuu ikiwa hapo Treasury Sguare. Akiishi Kibokoni, 
wakati huo nyumba yake ikiwa karibu na Msikiti wa Azhar (maarufu, 
Msikiti wa Mwalimu Alii). Basi baina ya ofisi na nyumbani, Sheikh 
Muhammad alikuwa akifuata barabara ya Ndia Kuu. Kwa kuchunga 
haiba yake, heshima yake haikumpa kupitia njia za mkato mitaani. 
Akifuata njia ya magari! Hakupenda kupita mbele ya milango ya 
mitaani. Akijiheshimu na watu wakimuheshimu. 

Kila baada ya muda fulani alikuwa akija nyumbani kwetu kuja 
kumtembelea Mkwewe, Bi. Swafia binti Suleiman Mazrui (MaBilee). 
Bi. Swafia ndiye Mama Mkwe na pia ndiye mke wa Sh. Al-Amin b. Ali 
Mazrui, Mwalimu/Shekhe wake Sh. Muhammad Kassim Mazrui. 
Kabla ya kuja, Sh. Muhammad hutuma salamu kwanza kuwa anataka 
kuja kumtembelea Bi. Swafia. Hii ndiyo heshima ya kutembeleana. 
Hakutaka kuja bila ya taarifa. Alipendelea ijulikane mapema kuwa 
atakuja, sio kufika bila ya taarifa. 


Kwa hivyo alimpa Mkwewe muda wa kutosha kujitayarisha. 
Ifahamike kuwa wakati huo Bi. Swafia ni mzee. Wote, mtu na 
Mkwewe wakiwekeana heshima ya hali ya juu sana. Na sisi wajukuu 
tukifunzika na kupata ruwaza baina ya Khali, Sh. Muhammad Kassim 

na bibi, Bi. Swafia. Unafunzika kwa kuona heshima na mapenzi 
yaliokuwepo baina ya mtu na Mkwewe — Alhamdu Lillah. 

Darsa kubwa za Sh. Muhammad Kassim zilikuwa Msikiti wa Mazrui. 
Wanafunzi watu wazima walikuwa wengi. Kila mmoja akija mapema 
pamoja na kitabu chake. Prof Alamin wakati huo bado ni kijana, 
akifika mapema na kumtayarishia babaake Marfaa na kumwekea 
vitabu vyake. 


Sh. Muhammad anapoingia uone utulivu ulivyo tanda Msikitini. 
Wazee kwa vijana wakiwa wametulia kwa heshima na adabu. 


Sisi watoto tukitulizana bila ya kujitambua kuwa tumekaa kwa 
utulivu. Hii ndiyo haiba alokuwa nayo Sh. Muhammad. Utisho wa 
kiheshima kwa wote waliokuwepo mbele yake. 

Darasa nilizo ziona nyumbani ni za Ma-Kadhi. Sh. Ali Mwenzagu na 
Sh. Ali Darrani, kila mmoja akija kwa wakati wake. Kila mmoja 
atakuja na kitabu chake, asomeshwe kwa ule muda alowekewa. Hapa 
ndipo nilipojua faida ya kupiga goti na kusoma kwa Shekhe wako. 
Upate somo, utulivu na Akhlaq kutoka kwa Shekhe wako. Na 
anapotosheka na wewe, Shekhe wako anakuandikia Ijaza (Shahada). 


Bahati mbaya ni kuwa leo usomeshaji kama huu si rahisi kupatikana. 
Wengi katika wasomi wetu wana Shahada za Vyuo Vikuu, walakin 
hawana Ijaza ya Ma-Ulamaa. 


Alhamdu Lillah! Katika RIS CONVENTION inayofanyika kila 
mwaka huko Toronto, Canada, unao andaliwa na vijana wa Ki-Islamu, 
ni Muhadhara wa siku tatu. Huwaalika Ulamaa kutoka sehemu mbali 
mbali za ulimwengu ili waje watoe fikra zao na mafunzo ya 
kuwashajiisha vijana wa leo wafaidike na kuzichemsha Imani zao juu 
ya Dini ya Ki-Islamu. RIS kwa urefu ikiwa ni Revival of the Islamic 
Spirit — Ingia kwenye mtandao http://risconvention.com/. 


Baada ya Muhadhara wa takriban watu 20,000 huwepo na 
KNOWLEDGE RETREAT - http://risconvention.com/knowledge- 


35 


Sh. Muhammad Kassim Al-Maamiry 


retreat/. Huu ni wakati wa kupiga goti mbele ya ma-Ulamaa waliopo 
na upate uhondo wa namna wanavyo someshwa Wasomi wa Dini. 


Huu ufuatao ndio muhtasari katika mtandao wa RIS CONVENTION 
juu ya walivyo kuwa wakisoma na kupokea Ijaza: 


KNOWLEDGE RETREAT 28th December, 2015 - 2nd 
January, 2016 


Reviving the Islamic Spirit Knowledge Retreat is an annual 
program held around the RIS Convention to give seekers of 
knowledge an opportunity to study traditional Islamic 
sciences, in contemporary context, with some of the leading 
scholars of our time. Knowledge is the greatest gift a believer 
can share and it is through such gatherings that students are 
introduced to the depth and breadth of Islamic scholarship. 
Rarely do Muslims living in the west get such opportunities 
and hence RIS KR strives to provide a conducive 
environment for students to purse their quest for knowledge 
and enlightenment by studying the traditional sciences 
preserved through a chain of transmission handed to us 
through great scholars of the past. 


Kuhuisha Moyo wa Ki-Islamu — Kikao Tulivu Cha 
Elimu, ni kikao maalum kinacho fanywa kila mwaka baada 
ya Muhadhara wa RIS CONVENTION na kuwapa nafasi 
watafutao elimu ukumbi wa kujifunza kama vile 
walivyokuwa wakisomeshwa wanafunzi wa tangu jadi 
“Sayansi ya Mafunzo ya Ki-Islamu”. Ukumbi huu 
unaendeshwa na Wasomi wetu wakuu wa leo. Elimu ni 
hidaya kubwa anayoweza Muumin kumtunukia mwenziwe. 
Na ni katika vikao kama hivi ndipo wanafunzi wanaweza 
kupata wasaa wa kutambua na kufahamu vina virefu na 
mapana vya Usomi wa Ki-Islamu. Ni vigumu kwa wale 
wanaoishi katika nchi za Magharibi kupata fursa kama hii. 

Na ndio maana Kikao Tulivu cha Elimu cha RIS 
huandaa mazingira ya kufana kwa wanafunzi kufuatilia na 
kunufaika na masomo kwa njia za jadi zilizo hifadhiwa 
kupitia kwa Ulamaa wa kale. 


Sifa za Ucha-Mngu (Tagwa) wa mtu ni vigumu kwa mja mwengine 
yeyote kuzisimulia, kwani Mtume (S.A.W.) ameshatueleza kuwa 
Tagwa iko moyoni. Tunayoweza kusimulia ni yale mambo 
yanayodhiri katika umbile na mwenendo wa mtu. Nikirudia kutoa 
wasifu wa Sh. Muhammad Kassim Mazrui kama kioo cha 
kumuangalia Sh. Muhammad Kassim Al-Maamiry ni ile sifa ya Ucha- 
Mngu. 


Nimewahi mara nyingi kuswali nyuma ya Sh. Muhammad Kassim 
Mazrui katika Msikiti wa Mazrui na vile vile kama nilivyo tangulia 
kutaja katika utangulizi, kuswali tukiwa wawili tu chumbani kwake. 
Nime shuhudia utulivu wa swala zake akiwa yeye ndiye Imamu na pia 
kama Maamuma katika Swala ya Ijumaa katika Msikiti wa Basheikh 
na ya Tarawehe katika Msikiti wa Mazrui. Utamuona Sh. Muhammad 
ametulia kwa unyenyekevu ndani ya swala. 

Mtulivu katika kuzungumza na kukupa nafasi ya kusema bila ya 
kukuharakisha au kukubabaisha. Na anapokujibu uone utulivu na 
upeo wa kipawa cha fikra na elimu. Haogopi kukupa ukweli, na 
anapokupa ukweli katika jawabu zake unatosheka na unahisi dhati ya 
funzo analokupa. 

Sh. Muhammad hakuogopa kuitetea haki hata ikiwa haki hiyo itamtia 
matatani. Na haya yanadhihirika wazi katika vitabu vyake na gazeti 
lake la Sauti ya Haki. Vitabu hivyo mpaka leo bado vinatafutwa na 
kusomwa kwa wale wanaotaka haki. 

Ukakamavu katika uamuzi wa kesi zilizoletwa mbele yake. Na 
Ukakamavu katika kutoa Fatwa inapohitajika. 


Kenya Meat Commission (KMC) walipoanza kutumia sten-gun ya 


kuwapiga n'gombe risasi ya ganzi ili kurahisisha katika kuchinja, 
palizuka utesi mkubwa Mombasa. Ushindani ukawa, jee yafaa 

kupigwa n’gombe risasi ya ganzi au haifai. Ushindani ulipozidi Sh. 
Muhammad akenda KMC kwenda kujionea mwenyewe kile 
kinachofanywa kabla n’gombe hawajachinjwa. Alipotosheka akatoa 
Fatwa yake kuwa hamna kosa lolote na kuwa nyama hizo ni halali 
kuliwa. Hakusema tu, bali na yeye akatangulia kula nyama hizo 
zinapopikwa. Nyama hizo pia zikatumiwa kupikia sambusa na kababu 
na kukaribishwa wale walokwenda kumtembelea nyumbani hasa siku 
za Eid. La ajabu ni kuwa wale walokuwa wakipinga, walikuwa ni moja 
ya wale walokuwa wakimtembelea kwa heshima walokuwa nayo juu 
yake. Na wanapokaribishwa vitamu hivyo hawakuvikataa. Haya si 
mambo niloyasikia, bali ni mambo niliyo yashuhudia mwenyewe — 
mimi nikiwa ni mmoja kati ya watoto wa nyumbani kwa Sh. 
Muhammad. Utesi wa kutumiwa kwa sten-gun ukesha! 


Ushujaa huu na mchango wa Sh. Muhammad Kassim Mazrui 
nimepokea kutoka kwa Sh. Hammad: 

— Sh. Muhammad Kassim Mazrui na Sh. Muhammad Kassim 
Al-Maamiry mbali na kuwa walikuwa Ma-Ulamaa wa Kidini, 
walakin pia walikuwa watetezi wakubwa wa kuhifadhi Mila na 
Murua (culture) pamoja na kuwa msitari wa mbele katika 
kuutetea uhuru na haki zetu za kisiasa, kisharia na njia halali 
za kutafutia maisha — (advocates of our culture, and fighters 
of our political as well as economic rights). 

— Wakati kulipokuwa na njama za kuwagawanya Wa-Islamu wa 
Wapwani ya Kenya kwa makundi ya kikabila - Waaarabu, 
Wahindi na Waafrika (divide and rule), Sh. Muhammad 
Kassim Mazrui aliwaita viongozi nyumbani kwake ili wapange 
mikakati ya kutokubali kugawanywa kikabila. 

— Vile vile wakati wa mijadala ya kuwataka Wa-Islamu wa 
Kenya wasahau Sharia zao juu ya Urathi na kufuata Sharia 
moja ya nchi juu ya Urathi (The Law of Succession), Sh. 
Muhammad aliweza kuwashajiisha viongozi wa ki-Islamu, wa 
ki-Dini na ki-Siasa. Akaweza kuwapa hoja nzito za kuweza 
kushinda majadiliano hayo na kifungu hicho cha Sharia 
kutupiliwa mbali, Wa-Islamu wakapata afueni. 

— Ingawa Eidul Fitri ilikubaliwa kuwa Siku Kuu nchini Kenya 
wakati wa Sh. Abdalla Swaleh Farsy, walakin barua ya 
maombi aliyoikabidhi Sh. Abdalla Serikalini ilipangwa na 
(drafted by) Sh. Muhammad Kassim Mazrui. 


Wakati wa kufa kwake, Allah alimsahilishia sakarati yake! 
Nimempokea Al-Akh Gharib Muhammad Kassim Mazrui kuwa, siku 
zote Sh. Muhammad Kassim Mazrui alikuwa akimuomba Allah kuwa 
katika uzee wake na kufa kwake amsahilishie ili asiwape taabu watu 
wake kumuuguza. Sh. Muhammad alikufa nyumbani kwa mkewe wa 
pili huko Kisauni — kwa mamaake Sh. Hammad Muhammad Kassim. 
Baada ya kuswali Swala ya Alfajiri, Sheikh alisema kuwa hajisikii 
vizuri. Akaingia chooni, akamaliza haja zake, akatawadha na kurudi 
kitandani kulala. Bibi nae akarudi kitandani kujipumzisha. 


Wakati wa Sakarati aliwahi kuunyosha mkono wake na kumshika 
mkewe. Hapo bibi akashutuka na kumuona mumewe akihangaika. 
Alhamdu Lillah! Bi. Salma na binti yake, Bi. Sauda Muhammad 
Kassim Mazrui, Mwenye-ezi-Mngu aliwapa taufiki na kuwahi kumpa 
Sh. Muhammad Kassim vijiko viwili vitatu vya maji. Hapo tena Sh. 
Muhammad Kassim akasallim amri na kuungana na babu yake 
kipenzi, Sh. Muhammad Kassim Al-Maamiry katika Barzakh. 
Mwenye-ezi-Mngu awaghufirie na kuwalipa Jannatul Firdaus kwa 
kazi kubwa walizofanya juu ya Dini - Amin. 


Ndugu Gharib anahadithia kuwa kama saa moja unusu asubuhi, 
alipata simu kutoka kwa dadaake, Sauda Mazrui, akimweleza hali ya 
baba yao kuwa imebadilika — bila ya kumshutua kuwa kuwa mzee 
ameshafariki. Gharib akamfuata kakaake, Bw. Munir Mazrui na 
wakafanya haraka kwenda Kisauni. Wakifika wakamkuta baba yao 
ameshakufa. Wakatafuta daktari aliye karibu ili ahakikishe kufariki 
kwa baba yao. Daktari alipofika na kumtizama kwa vipimo vya 
kidaktari, akawatangazia kuwa kweli mzee ameshafariki. Alhamdu 
Lillah! Sh. Muhammad alifikiwa na mauti kama alivyokua akiomba. 

Allah akamtakabalia Dua yake, na roho yake kuchukuliwa na Malakul 
Maut bila ya kuwahangaisha watu. 


Karama za Sh. Muhammad Kassim Al-Maamiry 


Moja katika Aya alizokuwa akizipenda sana Sh. Muhammad Kassim Al- 
Maamiry ni: 


SARE Saar 


A “a IA eae — 


Surah At-Talaq 65: 2-3 .... Na anaye mcha Mwenye-ezi-Mngu, 
basi (Allah) humtengenezea njia ya kutokea (katika kila dhiki). Na 
humruzuku kwa njia asiyo itazamia... 


Sh. Muhammad Kassim Al-Maamiry alikuwa akiikariri Ayah hii mara kwa 
mara. Na labda ndio maana pale anapopokea mshahara wake alikuwa akiutoa 
sadaqa. Mshahara wake haukua ukifika nyumbani! Twaweza kuutumia mfano 
wa Sayyidna Abubakar As-Siddiq (R.A.) pale Mtume (S.A.W.) alipowataka 
Maswahaba wachangie katika kulitayarisha jeshi la Mtume la kwenda 
kupigana Jihadi. Kila Swahaba alijitolea kwa kile alichoweza. Alipokuja 
Sayyidna Abubakar (R.A.) kuleta mchango wake, aliulizwa na Mtume 
(S.A.W.), “Jee umewabakishia nini watu wako wa nyumbani?” Jibu lake 
likawa, “Nimewaachia Allah na Mtume wake!” 


Sh. Muhammad Kassim kwa hivyo alikinai kuwa Mwenye-ezi-Mngu ndiye 
anae mruzuku yeye pamoja na familia yake. 


Jambo la pili: Yayumkini kuwa hakupenda kuzifikisha pesa za Serikali katika 
nyumba yake. Huenda aliziona kuwa pesa hizo hazitokamani na njia za halali 

tupu. Kwa hivyo hakupendelea kula yake na ya familia yake iwe inatokana na 
fedha ambazo si safi. Allahu a’alam — (Allah ndiye ajuae)! 


Jee riziki yake ilikuwa ikitoka wapi, ikiwa pesa anazozipata za mshahara wake 
sizo alizokuwa akitumia? Hapo ndipo riziki ya Mwenye-ezi-Mngu 
inapokufikia kwa njia anazopenda Mwenyewe Allah. Kwa hivyo tutatoa mfano 
mmoja kuonyesha namna Sh. Muhammad Kassim Al-Maamiry alivyokuwa 
akiishi. 


Mara moja akiwa Barazani kwake nyumbani, jamaa zake walipokuwa 
wakijitayarisha kupika chakula cha mchana, walimuuliza, “Mzee hakuna 
kitoweo leo.” Sheikh akajibu bila ya kusitasita, “Hebu tizameni katika birika.” 
Jamaa wakitizama katika hodhi wakakuta samaki anaogelea, na ilihali 
hamukuwa mukifugwa samaki nyumbani. Kitoweo kikapatikana na jamaa 
wakatayarisha chakula. 


Hili si ajabu. Kwani Bibi Maryam alikuwa akiruzukiwa na Allah kama 
anavyotueleza Allah katika Our'an, 


Ae eegeere 


ce ee eee ee 
GSS GUS Eos bE Wo J se las 


rart % ate £ Per 7 fe ID ee fee TTR 

Ara oaae So oc he ISI 
Ove 


Surah Al’Imran 3:37 Tena Mola wake Mlezi akampokea kwa 
mapokeo mema na kumkuza makuzo mema, na akamfanya (Nabii) 
Zakaria awe mlezi wake. Kila mara (Nabii) Zakaria alipoingia 
chumbani kwake alimkuta na vyakula. Basi alimuuliza, “Ewe 
Maryam! Unavipata wapi (vyakula hivi)?” Nae akajibu, “Hivi 
vinatoka kwa Mwenye-ezi-Mngu; na Mwenye-ezi-Mngu humruzuku 
amtakae bila ya hesabu.” 

Urithi (Legacy) Wa Sh. Muhammad Kassim 
Al-Maamiry 


Kama alivyosema Sh. Abdalla Swaleh Farsy katika kitabu Chake “Baadhi ya 
Wanavyuoni wa KiShafi wa Mashariki ya Afrika” kuwa Sh. Muhammad 
Kassim Al-Maamiry anakumbukwa kwa mambo mazuri aliyayaacha. Tutaje 
kwa muhtasari baadhi ya mambo yaliodhihirika ili tutathmini Urithi wake: 
1. Wanafunzi waliondeleza kazi alizorithi, akazikuza kisha akazirithisha 
e Sh. Suleiman b. Ali Khamis Mazrui, akianza kama Mwanafunzi- 
Mwenza wakiwa pamoja chini ya Sh. Ali b. Abdalla Nafi. Baadae 
akawa mwanafunzi wake na baadae kuendeleza Darsa. Yeye 
akazihamisha Darsa kutoka Msikiti wa Basheikh alipowaachia 
wenzake waendeleze huko, na yeye kuanzisha Darsa hizo Msikiti wa 
Mazrui. 


— Vile vile Sh. Suleiman Mazrui alikuwa Kadhi Mdogo wa Sh. 
Muhammad Kassim Al-Maamiry kwa miaka kadha. Akaendelea 
kuwa Kadhi Mdogo wa Sayyid Abdurahman bin Ahmad bin 
Umar Al-Saggaf (Mwinyi Abudu, 1833-1922) aliye 
chaguliwa kuwa Shekhul Islam 1902-1922. 

— Sh. Suleiman Mazrui akawa Kadhi Mkuu wa Kenya (1932-1937). 
Hii ni baada ya Sh. Mohammad bin Omar Bakore kujiuzulu kama 
Chief Kadhi wa Kwanza mwaka wa 1932. Cheo cha Sheikhul Islam 
kilibadilishwa na kuwa Chief Kadhi. 

— Sh. Suleiman Mazrui akazalisha Alim alie endeleza kazi za Darsa 
na Kadhi Mkuu wa Kenya baada yake. Sh. Al-Amin Mazrui 
akashika kazi hiyo ya Kadhi Mkuu 1937-1947. 

— Nae Sh. Al-Amin Mazrui akazalisha Ulamaa alie endeleza kazi za 
Darsa na Kadhi Mkuu wa Kenya baada yake, Sh. Muhammad 
Kassim Mazrui akawa Kadhi Mkuu kuanzia 1 May 1963 hadi 1967. 

— Sh. Muhammad Kassim Mazrui alikufa 5 April 1982 

e Sh. Ahmad Muhammad Mlomry nae pia alikuwa Mwanafunzi- 

Mwenza wa Sh. Muhammd Kassim Al-Maamiry na baadae kuwa 

mwanfunzi wake kama alivyokua Sh. Suleiman Mazrui. 

— Sh. Mlomry nae akazalisha Alim aliyefuata hatua za Ma-Shekhe 
wake. Sh. Abdalla Swaleh Farsy akaendeleza Darsa na Ukadhi na 
baadae kuwa Chief Kadhi wa Zanzibar 1960-1967. 

— Sh. Abdalla Farsy kustaafu Sh. Muhammad Kassim Mazrui akawa 
Chief Kadhi wa Kenya 1968-1980. 

— Sh. Abdalla Farsy alifariki Muscat 9 November 1982. 


Mwana na wajukuu walofuata hatua za Sh. Muhammad Kassim Al- 
Maamiry. 


Bw. Muhammad b. Muhammad Kassim Al-Maamiry alikuwa Wakili 
wa Ki-Islamu. Jina maarufu akiitwa Sh. Badi. Yeye ndiye aliye andika 
Mashairi ya Kaswida ya “Muadda Muadda Ya Ramadhan”. 

Mjukuu aliyechukua jina, jaha na kazi ni Sh. Muhammad Kassim 
Mazrui — kama tulivutangulia kumueleza. 

Mjukuu wa pili ni Sh. Al Amin b. Muhsin Muhammad Kassim Al- 
Maamiry aliyezaliwa 1928. Mjukuu huyu amesoma kwa Sh. Al-Amin 
Mazrui, Sh. Muhammad Kassim Mazrui, Sh. Rashid Mazrui, Sh. 
Abdalla Ali Maawy, Syd. Ali Ahmad Badawy na pia kwa Syd. Ahmad 
Taha Al-Haddad. Sh. Al amin alichaguliwa kuwa Kadhi wa Kisumu 
1972. 

Kilembwa anaefuatilia kazi za uwakili ni Aisha Salim Ahmad Muhsin. 
Inaonekana tembe tembe za kizazi (DNA) za Sh. Muhammad Kassim 
Al-Maamiry zinaendelea kufanya kazi. Aisha Maamiry anasomea 
Sharia nchini Iran. Mwenye-ezi-Mngu amjaalie alikuze jina la Sh. 
Muhammad Kassim Al-Maamiry — Insha’Allah. 


Wagf Commission of Kenya — kama tulivyo tangulia kueleza chanzo cha 
Kamati hii ya Wagf misingi yake imejengwa kwa utaaklamu wa sh. 
Muhammad Kassim Al-Maamiry. Hadi hii leo, mmoja kati yaw a-Kamati 
wa nane ni lazima awe Chief Kadhi wa Kenya. Huu ni mmoja kati ya 
Urithi mkubwa. 

Maamuzi ya kesi katika Mahkama Kadhi — Ndugu yangu Salim Maamiry 
amepokea kwa Sh. Muhammad bin Sheikh b. Muhammad Al Waaily kuwa 
yeye alikuwa akitumia nakili za Maamuzi ya kesi za Sh. Muhammad 
Kassim Al-Maamiry. 


— Sh. Muhammad b. Sheikh alizaliwa 1936. Akasoma Riyadha na 
Madrasatun Najah huko Lamu. Akasoma kwa Syd. Muhammad 

Adnan Al-Ahdaly, Sh. Muhammad Ali Al-Maawy na kwa Syd. Ali 
Badawy. 

— Sh. Muhammad b. Sheikh akawa Mwalimu Madrsatun Najah na 
pia akasomesha Garissa na Mafia. 

— Alichaguliwa kuwa Kadhi wa Lamu 1960. 

— Ustadh Harith aliwahi kumuuliza Shekhe wake, Sh. Muhammad 
Kassim Mazrui, “Ni nani kati ya Ma-Kadhi wake walokuwa bora?” 
Jawabu ya Sh. Muhammad Kassim ikawa: 


i. Sh. Ali b. Muhammad Ali Al-Maawy alikuwa hodari sana 
kwa upande wa Fighi 

ii. Sh. Muhammad Jawadi Abdul Wahab Jamalil Leyl 
(mzaliwa wa Ngazija 1916) alikuwa hodari sana kwa 
kuwashawishi watesi mume na mke wasiwachane, na 
waendelee maisha ya uke na ume kwa mapenzi na amani. 
Huyu amekulia Zanzibar na Lamu, akasomea Unguja kwa 
nduguye, Syd. Alawi, na kwa Syd Abdul Hasan Ahmad 
Jamalil Leyl. Lamu amesoma kwa Syd. Ahmad Badawy na 
kwa Syd. Muhammad Adnan. Amesomea TIBBA kwa Syd. 
Idarus b. Saleh. Alichaguliwa kuwa Kadhi 1957. 


iii, Nae Sh. Muhammad b. Sheikh b. Muhammad Al-Waaily 
alikuwa hodari sana katika uamuzi wa kesi. Na kama tulivyo 
eleza hapo juu, yeye alitumia nakili za Maamuzi ya Sh. 
Muhammad Kassim Al-Maamiry kama kiegezo chake. 
Amenakiliwa kusema kuwa Maamuzi ya Kesi alizozinakili Sh. 
Muhammad Kassim Al-Maamiry zinatumika kama kiegezo 
(reference) katika Mahkama za Kadhi. 


Kwa hivyo Urithi (Legacy) wa Sh. Muhammad Kassim Al-Maamiry 
unaendelea — Alhamdu Lillah! 

Mausio Ya Wanavyuoni Kabla ya Kufa Kwao 


Sh. Ali b. Abdalla Nafi Mazrui alikufa Mombasa — 12 Mfungo Tano 
1312 A.H. (14 Agosti 1894). Wakati wa sakaratil-mauti, Sh. Ali b. 
Abdalla Nafi alimkabidhi binamu wake, Sh. Suleiman b. Ali Khamis 
Mazrui ulezi wa mwanawe, Sh. Al-Amin, kwa maneno haya: 
“Nakukabidhi mwanangu huyu leo duniani, unirudishie 
mwenyewe kesho Akhera!” Jawabu ya Sh. Suleiman ikawa: 
“Insha’Allah!” 


Sh. Muhammad Kassim Al-Maamiry alikufa Mombasa — 26 Mfungo 
Tatu 1372 A.H. (9 January 1910). Sheikh aliusia kabla ya kufa kwake 
kuwa kaburi lake lisiwekewe alama yoyote — hii ndio maana 
halijukani hasa kaburi lake lilipo katika maziara ya Maamiry, 
Mgandini, Bondeni, Mombasa. 


Sh. Al-Amin b. Ali b. Abdalla Nafi Mazrui alikufa Mombasa — 15 
Mfungo Tano 1366 A.H. (1 Aprili 1947). Kabla ya kufa kwake aliwaita 
jamaa zake wa Ki-Mazrui (kwa upande wa baba) na Ki-Shatry (kwa 
upande wa mama) na kuwausia mambo matatu: 


— Madeni yake yalipwe kabla ya kufa kwake 

— Kwa kuwa ni Kadhi Mkuu wa Kenya, Serikali itataka 
kumfanyia Mazishi Rasmi. Kwa hivyo akawaomba jamaa 
wasimame kidete ili asifanyiwe Mazishi ya ki-Serikali. 

— Akaomba katika watakao beba jeneza, Wanafunzi wake 
wawepo mbele ya jeneza lake. 


Ama wakati wa kufa kwake, Sh. Al-Amin alikuwa amezingirwa na 
wakeze wote wawili, wanawe wa kike na kiume, na binamu wake, Sh. 
Muhammad Kassim Mazrui. Kabla ya sakarati alimmuliza mkewe, Bi. 
Swafia binti Suleiman, “Jee! Sasa ni saa ngapi?” Akajibiwa kuwa ni 
wakati wa Alasiri. Hapo akamuomba Bi. Swafia amtawadhishe, 
akaswali kwa kulala ikiwa amewekewa mito ya kumuinua. Baada ya 
kutoa salamu, ikaonekana midomo yake afunga na kufungua — 
akishahadia na kusallim amri. Hapo Malakul Maut akafanya kazi yake 
na kuichukua roho yake. Nae akaungana na Ammi yake, Shekhe wake, 

Sh. Suleiman Mazrui pamoja na kuungana na babaake, Sh. Ali b. 
Abdalla katika Barzakh! — Alhamdu Lillah! 


Katika jumla ya Urithi alotuachia ni: 
— Kuondoa mila za kuweka Matanga. 
— Swala ya Maiti ya kina mama ilianzishwa wakati wa kufa 
kwake. 
Binti yake, Bi. Nafisa binti Al-Amin Mazrui alipewa jukumu la 
kuwatangazia kina mama kuwa Sh. Al-Amin amekataza asiwekewe 
Matanga. Vile vile akapewa jukumu la kuswalisha Swala ya Maiti. 


Sh. Muhammad Kassim Mazrui alikufa Mombasa — 5 April 1982. Usia 
wake aliuandika kwa njia ya Mashairi, na wakasomewa wanawake na 
binti yake, Bi. Maimuna Muhammad Kassim Mazrui. 


Sh. Muhammad alikuwa akiwaambia wanawe, “Nitakapo kufa, kitu 
kikubwa mutakacho kuwa hamutakipata kutoka kwangu, ni Dua 
ninazo waombea kila siku — Allah awape hidaya na awaongoze katika 
haki. Na kama ninavyo waombea, nami nitafurahi kama 
mutanikumbuka kwa Dua”. 


Binti yake, Bi. Maimuna Muhammad Kassim Mazrui akapewa 
jukumu la kuswalisha Swala ya Maiti na kuwasomea kina mama 
Wasia wake kwa njia ya Mashairi. 


Unaona Ushujaa wa kina mama na Malezi mema waloyapata kwa wazee wao: 


Oo 


Bi. Nafisa Al-Amin Mazrui katika wakati mzito kama huo akaweza 
kusimama na kuwatangazia watu Wasia wa Sh. Al-Amin na 
kuwaongoza katika Swala ya Maiti — maiti mwenyewe akiwa ni 
babaake! 

Bi. Maimuna Muhammad Kassim Mazrui wakati wa masikitiko 
makubwa kama hayo, akaweza kusimama na kuwasomea kina mama 
Mashairi ya Wasia na kuswalisha Swala ya Maiti — maiti mwenyewe 
akiwa ni babaake! 


Urithi Mwema! Kiigizo Chema! 
Pongezi kubwa kwa: 


4 Bi. Nafisa binti Al-Amin na kwa 
& Bi. Maimuna binti Muhammad 

Allah awalipe malipo mema ya Jannatul Firdaus kwa maongozi mema 
walotuachia — Amin. 


Mpaka hapa nilipofika, namaliza kuhadithia “Maisha ya Sh. Muhammad 
Kassim Al-Maamiry (1850-1910)”. Ulamaa huyu, kama nilivyotangulia 
kusema ni Thaniya Thnaini - Swahaba (disciple) wa Sh. Ali b. Abdalla Nafi 
Mazrui (1825-1894). Kama alivyochangia Sh. Ali b. Abdalla kuzalisha Ma- 
Ulamaa, na yeye pia amewaendeleza wanafunzi wenzake na kuzalisha 
Ulamaa wengi wengine. 


Sh. Ali b. Abdalla akamrithisha Sh. Muhammad Kassim Al-Maamiry darsa 
zake za Msikiti wa Basheikh. Nae Mwanafunzi-mwenza wa Sh Muhammad, 
Sh. Suleiman b. Ali Khamis Mazrui, akapokea na kumsomesha mwana wa 
Shekhe wake mpaka nae akawa Ulamaa kama alivyokuwa baba. Kwa hivyo 
Sh. Suleiman akarithishwa jukumu la ulezi wa mwana, Sh. Al-Amin b. Ali 
Mazrui (1891-1947). 


Wakati wa sakaratil-mauti ya Sh. Ali b. Abdalla Nafi, Sh. Suleiman b. Ali 
Khamis Mazrui alikabidhiwa ulezi wa mwana kwa maneno haya: 


“Nakukabidhi mwanangu huyu leo duniani, unirudishie 
mwenyewe kesho Akhera!” 


Jawabu ya Sh. Suleiman ikawa: “Insha Allah!” 


Na kwa mausio hayo, jukumu zito likamwangukia Sh. Suleiman. Alhamdu 
Lillah! Akalitimiza jukumu lake kwa kumlea mwanawe huyu kwa mapenzi 
makubwa sana, akamsomesha upeo wa elimu yake na kumpeleka Unguja kwa 
Sayyid Ahmad b. Sumayt kwa masomo ya juu zaidi. Kisha akamuozesha Sh. 
Al-Amin binti yake, Bi. Swafia binti Suleiman. 


Urathi wa Sh. Ali b. Abdalla ukaendelezwa kama ifuatavyo: 


e Sh. Muhammad Kassim Al-Maamiry akapokea elimu na kurithi Darsa 

e Sh. Suleiman b. Ali Khamis Mazrui akapokea elimu kwa wote wawili 
na kurithi ule Msahafu wa Tafsiri ya Jalaleni yenya nukuu za Sh. 
Abdalla b. Nafi na Sh. Ali b. Abdalla. 

e Sh. Suleiman pia akapokea jukumu la kumlea Sh. Al Amin na 
kumsomesha. Nae katika kusomesha kwake akatia nukuu zake katika 
aliyoirithi. 

e Sh. AV Amin akarithishwa elimu za Sh. Ali b. Abdalla Nafi na Sh. 
Muhammad Kassim Al-Maamiry pamoja na Tafsiri ya Jalaleni. Nae 
vile vile katika kusomesha kwake akatia nukuu zake. 


Miongoni mwa wanafunzi wengi wa Sh. Al-Amin, ningependa kuwachagua 
wanafunzi watatu wafuatao na kueleza maisha yao kwa ufupi katika kitabu 
hiki: 

1. Maalim Muhammad Abdalla Ghazali 


2. Sh. Muhammad Ahmad Bereky Al-Lamiy 
3. Maalim Said b. Ahmad Al-Kumri 

Maalim Muhammad Abdalla Ghazali (1905-1959) 


Maalim Muhammad Abdalla Ghazali, jina maarufu — Maalim Ghazali 
alizaliwa mwaka 1905 na kufariki 1959. Maalim Ghazali ajulikana sana kwa 
kuanzisha Madrasatul Ghazali kwa kufuata ushauri wa Mwalimu wake, Sh. 
AlAmin Mazrui. Sifa na umuhimu mkubwa wa Madrasa hii ni kuwa ndio 
Madrasa ya kwanza ilofungua milango na kusomesha watoto wa kike na 
wakiume, wakati ambao ilikuwa ni haramu kuwasomesha watoto wa kike. 
Madrasa hii baada ya kuvuma sana, ilichukuliwa na Serikali ya Ukoloni na 
kukuzwa kuwa Arab Girls Primary School — ambayo sasa inaitwa Mbaraki 
Girls Primary School. 


Kwa hivyo sifa kubwa za Maalim Ghazali ni Madrasatul Ghazali. 
Waalimu Wa Maalim Ghazali 


e Bw. Ahmad Muhammad Matano, akijulikana zaidi kwa jina la "Bwana 
Mzee“. Huyu pia alikuwa Mwalimu wa Sh. Muhammad Kassim 
Mazrui. Bwana Mzee ni babu yao Sh. Abdillahi Nassir, Ustadh Ahmad 
Nassir na Prof. Abdilatif Abdalla. 

e Sh. Said b. Ahmed Al-Kilindini — aliwahi kuwa Kadhi wa Takaungu, 
Vanga na Moshi. 

e Sh. Al-Aufi — babu yake Bw. Muhammad Naaman Musisi 

e Sh. Al-Amin b. Ali Mazrui (1891-1947) — Huyu ndiye aliye wapa 
naswaha wanafunzi wake na wao waanzishe Darsa/Madrasa zao. 

- Naswaha hiyo ndiyo iliyo mshajiisha Maalim Ghazali kuanzisha 
Madrasatul Ghazal na Darsa za mjadala katika Msikiti wa 
Basheikh. 

- Maalim Ghazali alipokwenda kusoma kwa Sh. Al-Amin alikuwa 
tayari ameshakua Msomi aloiva. 


Kazi Za Maalim Ghazali 


e Maalim Ghazali kama tulivyotangulia kusema, alifuata wasia wa 
Sh.Al-Amin na kuanzisha Madrasatul Ghazal. 

e = Madrasa hii ilivuma sana, ikavutia wanafunzi wa kiume na kike. 
Madrasa hii ndio ilokuwa chanzo cha Arab School (Serani 


Primary). 


e Sh. Al-Amin kwa kuikuza Madrasatul Ghazal alimpeleka binti 
yake, Ma Nafisa, na kuwa mmoja kati ya walimu. 

e Vile vile aliwaandikia mashairi ya kuwashajiisha wanafunzi wa 
kike hasa ikifahamika kuwa wakati huo watoto wa kike walikuwa 
hawapewi nafasi ya kusoma. Wazee wengi wakiamini kuwa ni 
haramu kuwasomesha watoto wa kike. 

e Utenzi huo walokuwa wakiimba wakati wa kufungia darasa, 
wakati wa kutoka ukiitwa “Banati Zetu, Banati”: 


1. Naanda kwa Bismilahi 
Swala Llahu alaihi 


2. Mewajibisha Rasuli 
Kutafuta kila hali 


3. Kwa amali kuipinda 
Ya kuswibu walotenda 


4. Abu Huraira Oala 
Hupita alfu swala 


5. Banati zetu banati 
Haitengei hayati 


6. Tujipinde kuwaeya 
Kazi za mikono pia 


7. Vijana tuwatungeni 
Hata kuja duniani 


8. Wajibu wetu wazazi 
Ni kuwafundisha kazi 


Walhamdu Lilahi 
Muhammadi wasallama 


Mwana mke na mvuli 
Elimu pakuisoma 


Elimu hukuifunda 
Haikuswihi fahamu 


Kuifunda masaala 
Za suna zilizo njema 


Ni wake ni ummahati 
Ila wao kuwa wema 


Kwa elimu na tabiya 
Kuwafunda ni lazima 


Tangu wali matumboni 
Kwa ya swiha kuyandani 


Vijana wakimaizi 
Na elimu wakasoma 

g. Elimu ndio dafina Na kazi hukuza jina 
Tusiwatupeni wana Wakawa kana bahima 
10. Haya tuwafundeni Ya dunia na ya dini 
Wana tusiwatupeni Ujinga wakaandama 
11. Ni madhambi juu yetu Tuwatupapo wenetu 
Ni ipi jawabu yetu Mbele ya Mola Karima 
12. Banati zetu banati Ni wake ni ummahati 
Haitengei hayati Ila wao kuwa wema 

Sh. Muhammad Ahmad Bereky Al-Lamiy 


Jina Maarufu akijulikana kama Sheikh Bereky. Sh. Bereky alizaliwa Lamu 
tarehe 1 Aprili 1910 (20 Mfungo Sita 1328 A.H.) na kufa Mombasa, tarehe 6 
Januari 1986. Alianza kusoma kwao Lamu kwa Sh. Abdalla b. Muhammad b. 
Omar Al-Khatib, Sayyid Ahmad Badawy, Kadhi Sayyid Abdalla b. Ahmad, 
Kadhi Sh. AbdulMajid b. Zahran na Mashekhe wengine wa Lamu. 


29 April 1934 alihamia Mombasa na kuendeleza masomo zaidi kwa Sh. Al- 
Amin b. Ali Mazrui katika Msikiti wa Mazrui. 


Kazi za Sh. Bereki 


e Sh. Bereki alitumwa na Shekhe wake, Sayyid Ahmad Badawy kama 
Mwalimu kisiwa cha Vanga. Baada ya muda, kwa matatizo 
alokumbana nayo huko, alimwandikia barua Shekhe wake akimueleza 
hali ya maisha yalivyo Vanga na ugumu wa kuendelea kusomesha 
huko. Jawabu ya Shekhe wake ikawa ni kumshauri ahamie Mombasa. 
Na akifika huko, ende akajiendeleze ki-masomo kwa Sh. Al-Amin b. 
Ali Mazrui. Nae alipoipata barua hakukawia, ila aliaga wenyeji wake 
na kwenda zake Mombasa moja kwa moja hadi kwa Sh. Al-Amin. Hii 
ndiyo daraja alokuwa nayo Sh. Al-Amin kwa Maulamaa wa Lamu. 
Walimtambua Sh. Al-Amin na kumuheshimu. Na kubwa zaidi ni kuwa 
walikuwa wakiwashauri wanafunzi wao wende wakaongeze ilmu kwa 
Sh. Al-Amin. 


Mwanafunzi mwengine aliyeshauriwa ni Sayyid Ahmad kwenda 
kusoma kwa Sh. Al-Amin ni mwanawe yeye mwenyewe, Sayyid Ali 
Badawy. Sayyid Ali Badawy akasoma Mustwalaul Hadith na Ilmul 
Meegqat. Mustwalaul Hadith ni somo la kuweza kuzitambua Hadithi 
na kuweza kuzichambua zipi zinazofaa kutumiwa na zipi zisizofaa. 
Vile vile ukaweza kuziweka Hadithi katika mafungu ya daraja zake. 


Nayo Ilmul Meegaat ni funzo linalo husiana na Mathematical 
Geography. Ukaweza kujua ilimu ya nyakati na vipi mwenendo wa 

jua na mwezi unavyo athiri wakati na hali ya hewa baharini na nchini, 
na vipi unaweza kutambua nyakati za swala na kuandama kwa mwezi. 


Uhodari alokuwa nao Sayyid Ali Badawy ni kuwa baada ya kumaliza 
masomo yake juu ya Ilmul Meegat, aliporudi kwao Lamu, aliyaandika 
mafunzo yote ya Ilmul Meegat kwa njia ya Mashairi kwa kiarabu, 
kisha akampelekea Shekhe wake, Sh. Al-Amin. Kwa furaha kubwa 
aliyokuwa nayo juu ya hidaya hiyo ya Mwanafunzi wake, Sh. Al-Amin 
akawa anawapa wanafunzi wake wengine ili na wao wanakili na 
kupata ruwaza. 


Alipokufa Sh. Al-Amin 1947, Sayyid Ali Badawy kwa kutambulika 
kuwa alikuwa Alim alishika Ukadhi Mkuu wa Kenya kwa muda wa 
mwaka mmoja kabla ya kujiuzulu. Moja katika sababu zinazo 
semekana zilizo mpelekea kujiuzulu ni kuwa alikuwa hajawahi 
kufanya kazi Serikalini. Wengi walomtangulia walianza kazi Serikalini 
kama Ma-Kadhi kabla ya kupanda daraja ya Kadhi Mkuu wa Kenya. 


Sh. Al-Amin alimpokea Sh. Bereki kwa vizuri sana na kumuajiri kuwa 
Imam wa Msikiti wa Mazrui, na huku akijiendeleza ki-masomo. 
Sh. Al-Amin akampa makazi na kuishi pamoja na mwanafunzi- 
mwenza, Sh. Muhammad Kassim Mazrui. 
Sh. Bereki aliweka Darsa zake katika Msikiti wa Mbaruku kwa miaka 
mingi. Darsa za Msikiti wa Mbaruku alirithishwa na Sheikhul Islam, 
Baadae akahamia Msikiti wa Azhar, Baghani wakati wa kujengwa 
upya Msikiti wa Mbaruku. 
Sh. Bereki alizalisha Wasomi wengi. Kati yao wakiwa: 
o Sh. Abdurahman Hatimy, Mkanyageni/Mombasa. 
o Sh. Nassor Nahdy aliyeshika Ukadhi kwanza wa Mombasa, 
kisha Nairobi na baadae kuwa Chief Kadhi wa Kenya 1995- 
2002. 
o Sh. Ali Nahdy, nduguye Sh. Nassor Nahdy. Alikuwa Imam wa 
Msikiti wa Shibu. 
o Sh. Ali Gunda Seneda 

Ustadh Khamis b. Ahmad Al-Kumry, nduguye Maalim Said. 
Huyu ndiye aliyekuwa Khatibu wa Msikiti wa Mswalani 
pamoja na kuweka darsa. Ametowa wanafunzi wengi, mmoja 
wao akiwa Ustadh Naaman, Imam wa Msikiti wa Mazrui. 

Sh. Ali Darani aliyekuwa Kadhi wa Nairobi. 

Sh. Ali Mwenzagu alokuwa Kadhi wa Mombasa kwa miaka 
mingi. 

Maalim Shee, Imam wa Masjid Noor, Bondeni. 

Mwinyi Karama, Tabibu maarufu, Bondeni/ Mombasa. Yeye 
ndiye anaeziendeleza darsa za Sh. Bereki mpaka leo. 

Maalim Twaha aliyeweka Madrasa zake Msikiti wa Mbaruku. 
Shariff Ahmad Badawy aliyekuwa Imamu wa Msikiti wa 
Mahuru. 

Maalim Twalib Swaleh Elyan aliye anzisha Madrasatul Abrar. 


Maalim Said b. Ahmad Al-Kumri 


Maalim Said ni mzaliwa wa Mombasa 14 Mfungo Saba 1333 Hijria, sawa na 
March 1915, na akafariki tarehe 3 March 1983. Maalim Said alikuwa 
mwanafunzi wa Sh. Al-Amin Mazrui. Namna alivyokuwa akipendwa 
mwanafunzi huyu, Sh. Al-Amin akamfanya ndiye mwenziwe katika safari zake 
hasa za Tanganyika. Maalim Said alianza kupewa majukumu ya U-Imamu na 
kuwa Khatibu na kuswalisha swala ya Ijumaa kutoka 25 September 1937. 
Katika jumla ya kazi alizojitolea nazo Maalim Said ni: 


Kwenda kuwatembelea na kuwapa waadhi Wafungwa ndani ya Jela 
kuanzia 20 October 1945. 

Maalim Said alianza kutoa waadhi katika Sauti ya Mvita kuanzia 24 
March 1952. Alikuwa na kipindi chake maalum kikiitwa “Kulla Sual 
ina Jawab!” 

Maalim Said alikuwa Khatibu na Imamu wa Msikiti wa Mswalani. 
Aliweka darsa zake Msikiti wa Mswalani na Madrasa yake ikiwa 
Floringi. 

e Maalim Said aliweka Muhadhara pale Mwembe Tayari, akaweza 
kusilimisha watu wengi. Ikamlazimu kuanzisha Madrasa ya wale 
walosilimu hapo karibu na Mwembe Tayari. 

e Maalim Said aliandika kitabu kidogo alicho kiita, “Kwa Nini Sikuwa 
Mkristo”. 


Tulipo mzungumza Sheikh Al-Amin Mazrui 24 December 2012, tulihadithia 
safari ya Sh. Al-Amin ya kwenda Moshi, Tanganyika ili akawakabili Makadiani 
katika Ngome yao. Safari hii, Sh. Al-Amin alifuatana na Maalim Said akiwa 
ndiye msaidizi wake na kupewa mikoba ya namna ya kufanya Da'awa. 
Makadiani walipopata habari ya safari ya Sh. Al-Amin, wakaazimia kumuua! 
Watu wema hupata hifadhi ya Allah. Kwani walipokuwa Tanga kwa Sh. Ali b. 
Hemed Al-Buhry (1889-1957), Makadiani walimfuata. Bahati kubwa ni kuwa 
Sh. Al-Amin alipata njozi kuwa jamaa wanakuja na azma ya kumdhuru. 
Akamwamsha Maalim Said, “Said, Said, Said!” Alipoamka, akamtaka ende 
akamuamshe mwenyeji wao. Sh. Al-Buhry alipokuja, Sh. Al-Amin 
akamwambia tutafutie gari tuondoke kwa haraka!” Bwana yule akastaajabu 
sana na kuuliza, “Sheikh kumezidi nini hata ukawa unataka kuondoka usiku 
mkubwa huu?” Sh. Al-Amin akajibu kuwa ameoteshwa kuwa Makadiani 
wanakuja kumdhuru. 


Bwana yule akatafuta gari na wageni wake wakaondoka. Na kweli baada ya 
muda Makadiani hao wakafika na kubisha nyumbani kwa Sh. Al-Buhry. 
Alipowafungulia mlango akawauliza wanalotaka wakati huo. Jawabu yao 
ikawa wanataka kumwona Sh. Al-Amin. Bwana yule kwa kujua kusudio lake 
akawakaribisha na kuwachelewesha kwa kila njia ili kumpa nafasi Sh. Al- 
Amin azidi kwenda mbali zaidi. Jamaa hawakuamini alipowaambia hayupo. 
Akawapa nafasi wajikinaisha wenyewe. Wakatahayari na kuondoka. 


Maalim Said b. Ahmad Al-Kumry alikufa 15 March 1983. Alhamdu Lillah! 
Allah alimpa kipawa cha kuushughulikia Umma kwa njia mbali mbali — kwa 
Mihadhara, Darsa na Madarasa, na kuwafuata wafungwa na kuwausia. Allah 
akampa hidaya na kuweza kuwarudisha wengi katika Iman na kuwasilimisha 
wengi. Allah amlipe mema kwa juhudi zake juu ya Umma. 


KXKK 

Mukhtasari juu ya Maisha ya: Sh. Muhammad Kassim Al-Maamiry, 
Sh. Muhammad Bereki Al-Lamiy, Maalim Said Al-Kumry na 


Maalim Abdalla Ghazali 


Sh. Muhammad Kassim 


Sh. Muhammad Ahmad 


Al-Maamiry Bereki Al-Lamiy 
Kuzaliwa 1850 1 April 1910 
Tarehe ya Kufa 9 January 1910 6 January 1986 
Mahali pa Rastaka, Mjuakale, Mombasa Lamu 
kuzaliwa 
Mahali pa kufa | - Mjuakale, Mombasa. - Baghani, Mombasa. 
Mahali pa - Makaburi ya Maamiry, - Makaburi ya Sarigoi, 
kuzikwa Mgandini, Bondeni, Mombasa | Mombasa 


Kusoma Kwao 


Ameaanza kusoma kwa 
babaake Sh. Kassim Al- 
Maamiry na baadae kwa Sh. 
Ali b. Abdalla Nafi 


Amesoma kwa Sh. Abdalla 
Khatib, Syd Ahmad Badawy n.k. 
Baadae pia akasoma kwa Sh. Al- 
Amin b. Ali Mazrui 


Kazi - Aliziendeleza Darsa za Sh. Ali | - Alisomesha Vanga 
walizozifanya b. Abdalla Nafi katika Msikiti | - Imam wa Msikiti Mazrui 
wa Basheikh - Aliziendeleza Darsa za 
- Kadhi Mkubwa wa Mombasa | Sheikhul Islam, Syd 
Abdulrahman Saggaf (Mwinyi 
Abudu) katika Msikiti wa 
Mbaruku 
Baadhi ya - Wanafunzi wengi Ma- - Wanafunzi wengi kati yao 
Athari Ulamaa, mmoja akawa Chief wakawa Walimu, ma-Imamu, 
walizoacha Kadhi wa Kenya. ma-Kadhi, na mmoja wao 


- Hukumu za Sharia 
zinazotumiwa kama kiegezo 

- Mikakati ilotumiwa 
kuanzisha Waqf Commission. 


akawa Chief Kadhi wa Kenya 


56 


Sh. Muhammad Kassim Al-Maamiry 


Maalim Said b. Ahmad Maalim Muhammad 
Al-Kumry Abdalla Ghazaly 

Kuzaliwa March 1915 1905 
Tarehe ya Kufa 15 March 1983 1959 
Mahali pa Mombasa Mombasa 
kuzaliwa 
Mahali pa kufa Mombasa Mombasa 
Mahali pa 
kuzikwa 


Kusoma Kwao 


Amesoma kwa Sh. Al-Amin b. 
Ali Mazrui na kwa Sh. Abdalla 
Al-Husny 


Amesoma kwa waalimu kadha 
kabla ya kwenda kusoma kwa Sh 
Al-Amin b. Ali Mazrui 


Kazi - Alikuwa Khatibu na Imam wa | - Alianzisha Madrasatul 
walizozifanya Msikiti wa Mswalani Ghazal. Madrasa ya kwanza 

- Akitembelea Wafungwa kuwa na masomo ya kidini nay 

katika gereza la Shimo La a skuli. 

Tewa - Aliweka Darsa Msikiti wa 

- Akifanya mihadha Mwembe Basheikh 

Tayari, akasalimisha wengi 

- Aliwafungua Madrasa ya 

wale waliosilimu 

- Aliweka Madrasa yake 

Msikiti wa Mswalani 
Baadhi ya - Alisilimisha watu wengi kwa | - Aliwafungulia milango ya 
Athari mihadhara yake na kusoma watoto wa kike kwa 
walizoacha kutembelea kwake wafungwa msukumo wa Sh. Al-Amin b. 


- Mafunzo ya Dini kwa njia ya 
Radio 


Ali Mazrui 

Jee ni Mafunzo Gani Tunayoweza Kujifunza kutoka kwa 
Wazee Wetu Hawa 


e Wazee ndio RUWAZA ya kwanza ya watoto wao - “Umleavyo mtoto 
ndivyo akuwavyo” 

e Sh. Kassim Al-Maamiry alikuwa kiigizo chema cha mwanawe - Sh. 
Muhammad Kassim Al-Maamiry alilelewa na mzee wake na kuanza 
masomo yake chini ya mzee wake. 

e Wazee waweza kuwajenga au kuwabomoa watoto wao - Alhamdu Lillah! 
Sh. Kassim alimjenga mwanawe na la ajabu ni kuwa baba akarudi kuwa 
mwanafunzi wa mwanawe baada ya Sh. Muhammad Kassim kuwa Alim. 

e Maalim Said alichukua jukumu la kuwafuata Wafungwa katika jitihada 
yake katika Da’wa. Hivi ndivyo alivyotuusia Mtume (S.A.W.) kuwa 
tuufikishe ujumbe wa Dini japo kwa Aya moja tu. 

e Maalim Ghazali alichukua jukumu la kuwafungulia milango ya Masomo 
watoto wa Kike. Leo Alhamdu Lillah, Dada na Binti zetu ndio wenye 
kufanya makazi na kuwasitiri wazee wao. Sikitiko ni kuwa watoto wa 
Kiume wanarudi nyuma na kushindwa na dada zao. 

e Sh. Bereki aliziimarisha Darsa za Misikitini kama walivyofanya Mashekhe 
wake na kuihuisha Misikiti ikawa “Centre of Excellence” 


Picha 


Sh. Muhammad Kassim Al-Maamiry hakupenda kupigwa picha ingawa tayari 
wakati huo Camera zilikuwepo. Mambo mawili aliyo yakataza asifanyiwe ni: 


Kupigwa picha 
Kaburi lake kuwekewa alama za aina yoyote 


Hii ndio maana hakuna picha yake, wala halijulikani kaburi lake. Ndio, ni 

hakika kuwa amezikwa katika makaburi ya Maamiry - Mgandini, Bondeni, 
Mombasa. Lakini hakuna anaeweza kukuonyesha kaburi lake. Hivi ndivyo 
nilivyo pokea kutoka kwa familia yake. 

Picha za Maalim Ghazali na Sh. Ali b. Abdalla Nafi nimezipata kwa Maalim 
Saggaf. Na zile za Sh. Bereki na Maalim Said kutoka kwa nakala za Bw. Faraj 
Dumila katika Coastweek. Sh. Bereki alikuwa hapendi kupigwa picha. 
Ilopatikana hii moja na ile alopigwa wakati wa safari yake ya Hija ilipokuwa 
hapana budi kupigwa picha. 


Sh. Ali b. Abdalla Nafi (1825-1894) — Mwalimu ni Kiegezo cha Muhammad Kassim 
Al-Maamiry (1850-1910) 

Sh. Muhammad Kassim Mazrui Sh. Abdalla Swaleh Farsy 
(1912-1982) (1912-1982) 


Sh. Muhammad Kassim Mazrui (1912-1982) ni mjukuu wa Sh. Muhammad 
Kassim Al-Maamiry (185-1910). Alipewa jina la babu yake huyu na Masha’Allah 
jina likasibu na kumfuata babu yake khatua kwa khatua — ki-elimu, ki-tabia na ucha- 
Mngu, Alhamdu Lillah! Nae Sh. Abdalla Swaleh Farsy ni Mwanafunzi wa Sh. 
Ahmad Muhammad Mlomry (1873-1936). Sh. Mlomry alianza kama 
Mwanfunzi Mwenza wa Sh. Al-Maamiry, kisha akarudi kuwa Mwanafunzi wa 
Sh. Al-Maamiry pale alipokufa Shekhe wao, Sh. Ali b. Abdalla Nafi (1825- 
1894). Sh. Muhammad Kassim Mazrui na Sh. Abdalla Swaleh Farsy 
walikuwa wanafunzi wa Sh. Al-Amin b. Ali Mazrui (1891-1947), mwanawe 
Mwalimu wa Sh. Muhammad Kassim Al-Maamiry. Sh. Al-Amin alilelewa na 
kusomeshwa na Sh. Suleiman Ali Khamis Mazrui (1867-1937), kwanza akiwa 
Mwanafunzi Mwenza na baadae kama Sh. Mlomri akawa Mwanafunzi wa Sh. 
Al-Maamiry. 


Alipokufa Sh. Ali b. Abdalla Nafi mwaka wa 1894, mwanawe, Sh. Al-Amin b. 
Ali b. Abdalla Nafi Mazrui ana miaka 4. Baadhi ya wanafunzi wake wakiwa: 
e Sh. Muhammad Kassim Al-Maamiry akiwa na umri wa miaka 44 

e Sh. Suleiman Ali Khamis Mazrui akiwa na umri wa miaka 27 
e Sh. Ahmad Muhammad Mlomry akiwa na umri wa miaka 21 


Maalim Muhammad Sh. Muhammad Ahmad Maalim Said b. Ahmad 
Abdalla Ghazali Bereki 


Ustadh Harith Swaleh Sh. Alamin Muhsin Bw. Salim Ahmad Muhsin 
Muhammad Kassim Muhammad Kassim 
Al-Maamiry Al-Maamiry 
(Mjukuu) (Kitukuu) 


HX 

Mwisho 


Namalizia kuhadithia Maisha ya Sh. Muhammad Kassim Al-Maamiry 
kwa kumuombea yeye, pamoja na Ma-Ulamaa wenzake, nikiwajumuisha 
wazee, ndugu, jamaa, marafiki na Waumini wote kwa ujumla kwa kuungana 
na Malaika wanao ibeba Arshi ya Mwenye-ezi-Mngu katika Dua yao: 


Fort? 


> a ee Pe ors 
BOP MAS eS, AAA EA 
AR y oy A eis ILA oe eee 
le Ee Pah eng Boe fc le eA Op 20209 
A ae we. ah wi fA 
SP CACO SIC OA ORAS racks 


Surat Ghafir 40:7 Wale wanao ibeba Arshi (ya Allah), pamoja na wale 
wanao izunguka, wanamsabihi na kumhimidi Mola wao na kumuamini — 
wanawaombea msamaha wale walioamini kwa kusema, “Mola wetu! 
Umekienea kila kitu kwa Rehema na Ujuzi. Basi (tunakuomba) 
uwasamehe walio tubu na kuifuata Njia Yako, na uwaepushe na 
adhabu ya Moto wa Jahannam.” 


“oe AT 


Areso ape Ce 
Bales. ii reeset 


O Assi 


40:8 “Ewe Mola wetu! Waingize katika Bustani za Milele ulizo 
waahidi. (Uwajaalie wao pamoja na) wale walofanya mema 
miogoni mwa wazee wao na wake zao pamoja na vizazi vyao. 
Hakika Wewe ni Mwenye nguvu, Mwenye hikima.” *** 

